text: δημοσίευσης της επετηρίδας ζάχαρης από το διεθνή οργανισμό ζάχαρης, υπολογίζεται για κάθε μέλος η σύνθετη βάση διακίνησης σε τόνους η οποία αποτελείται από:- 35 % των εξαγωγών του εν λόγω μέλους στην ελεύθερη αγοράσυν- 15 % των συνολικών εξαγωγών του εν λόγω μέλους με ειδικές συμφωνίεςσυν- 35 % των εισαγωγών του εν λόγω μέλους από την ελεύθερη αγοράσυν- 15 % των συνολικών εισαγωγών του εν λόγω μέλους με ειδικές συμφωνίες.Τα στοιχεία που χρησιμοποιούνται για τον υπολογισμό της σύνθετης βάσης διακίνησης κάθε μέλους είναι, για την κάθε ανωτέρω κατηγορία, ο μέσος όρος των τριών μεγαλύτερων ποσοτήτων της εν λόγω κατηγορίας για τα τέσσερα τελευταία έτη που δημοσιεύονται στην πλέον πρόσφατη έκδοση της επετηρίδας ζάχαρης του οργανισμού. Το μερίδιο κάθε μέλους στο σύνολο των σύνθετων βάσεων διακίνησης όλων των μελών υπολογίζεται από τον εκτελεστικό διευθυντή. Όλα τα ανωτέρω στοιχεία διανέμονται στα μέλη κατά το χρόνο εκτέλεσης των υπολογισμών·β) για το δεύτερο και τα επόμενα έτη μετά την έναρξη ισχύος της παρούσας συμφωνίας, οι ψήφοι κάθε μέλους αναπροσαρμόζονται βάσει της μεταβολής του μεριδίου τους στο σύνολο των σύνθετων βάσεων διακίνησης όλων των μελών ως προς το μερίδιο του ίδιου μέλους για το προηγούμενο έτος·γ) τα μέλη που κατέχουν έξι ψήφους δεν έχουν δικαίωμα προς τα άνω αναπροσαρμογής κατά τις διατάξεις του στοιχείου β) ανωτέρω, εκτός εάν το μερίδιο τους στο σύνολο των σύνθετων βάσεων διακίνησης όλων των μελών υπερβαίνει το 0,3 %.4. Σε περίπτωση προσχώρησης μέλους ή μελών μετά την έναρξη ισχύος της παρούσας συμφωνίας, οι ψήφοι τους καθορίζονται σύμφωνα με το παράρτημα, όπως τροποποιείται βάσει των παραγράφων 2 και 3 ανωτέρω. Αν το μέλος ή τα μέλη που προσχωρούν, δεν περιλαμβάνονται στο παράρτημα της παρούσας συμφωνίας, το Συμβούλιο αποφασίζει για τον αριθμό των ψήφων που θα διατεθούν στο εν λόγω μέλος ή μέλη. Μετά την αποδοχή από το μέλος ή μέλη που προσχωρούν και δεν περιλαμβάνονται στο παράρτημα, του αριθμού των ψήφων που τους διατέθηκαν από το Συμβούλιο, οι ψήφοι των υπολοίπων μελών επανυπολογίζονται κατά τρόπον ώστε το σύνολο των ψήφων να παραμένει στις 2000.5. Σε περίπτωση αποχώρησης μέλους ή μελών, οι ψήφοι του μέλους ή μελών που αποχωρούν ανακατανέμονται μεταξύ των απομενόντων μελών κατ' αναλογία του μεριδίου τους στο σύνολο των ψήφων όλων των απομενόντων μελών, ώστε το σύνολο των ψήφων όλων των μελών να παρεμένει στις 2000.6. Μεταβατικές ρυθμίσεις:α) οι ακόλουθες διατάξεις εφαρμόζονται μόνον στα μέλη της διεθνούς συμφωνίας για τη ζάχαρη του 1987 στις 31 Δεκεμβρίου 1992 και περιορίζονται στα δύο πρώτα ημερολογιακά έτη μετά την έναρξη ισχύος της παρούσας συμφωνίας (δηλαδή έως τις 31 Δεκεμβρίου 1994)·β) ο συνολικός αριθμός ψήφων που διατίθενται σε κάθε μέλος για το 1993 δεν υπερβαίνει το 1,33 πολλαπλασιαζόμενο επί τον αριθμό των ψήφων του εν λόγω μέλους για το 1992 βάσει της διεθνούς συμφωνίας για τη ζάχαρη του 1987 και για το 1994 δεν υπερβαίνει το 1,66 πολλαπλασιαζόμενο επί τον αριθμό των ψήφων του εν λόγω μέλους για το 1992 βάσει της διεθνούς συμφωνίας για τη ζάχαρη του 1987·γ) για τον καθορισμό της ανά ψήφο εισφοράς, οι ψήφοι που δεν έχουν διατεθεί κατ'


text: εφαρμογή της ανωτέρω παραγράφου 6 στοιχείο β) δεν ανακατανέμονται σε άλλα μέλη. Επομένως, η ανά ψήφο εισφορά καθορίζεται βάσει του μειωμένου αριθμού συνολικών ψήφων.7. Οι διατάξεις του άρθρου 26 παράγραφος 2 σχετικά με την αναστολή των δικαιωμάτων ψήφου λόγω μη εκπλήρωσης των υποχρεώσεων δεν εφαρμόζονται στο παρόν άρθρο.8. Κατά το δεύτερο εξάμηνο κάθε έτους το συμβούλιο εγκρίνει το διοικητικό προϋπολογισμό του οργανισμού για το επόμενο έτος και προσδιορίζει την ανά ψήφο εισφορά των μελών που απαιτείται για την κάλυψη αυτού του προϋπολογισμού, λαμβάνοντας υπόψη κατά τα πρώτα δύο έτη τις διατάξεις της παραγράφου 6 του παρόντος άρθρου.9. Η εισφορά κάθε μέλους στον διοικητικό προϋπολογισμό υπολογίζεται παλλαπλασιάζοντας την ανά ψήφο εισφορά επί τον αριθμό των ψήφων που διαθέτει το συγκεκριμένο μέλος σύμφωνα με το παρόν άρθρο ως εξής:α) για τις χώρες που είναι μέλη κατά την τελική έγκριση του διοικητικού προϋπολογισμού, επί τον αριθμό των ψήφων που διαθέτουν καιβ) για τις χώρες που γίνονται μέλη μετά την έγκριση του διοικητικού προϋπολογισμού, επί τον αριθμό των ψήφων που λαμβάνουν κατά την προσχώρησή τους, προσαρμοσμένο κατ' αναλογία προς το υπόλοιπο της περιόδου που καλύπτει ο προϋπολογισμός ή οι προϋπολογισμοί· οι υπολογισμοί που έχουν γίνει για τα άλλα μέλη δεν μεταβάλλονται.10. Αν η παρούσα συμφωνία τεθεί σε ισχύ περισσότερο από οκτώ μήνες πριν από την αρχή του πρώτου πλήρους έτους της, το συμβούλιο στην πρώτη του σύνοδο εγκρίνει διοικητικό προϋπολογισμό, ο οποίος καλύπτει την περίοδο μέχρι την αρχή του πρώτου πλήρους έτους. Διαφορετικά, ο πρώτος διοικητικός προϋπολογισμός καλύπτει και την αρχική περίοδο και το πρώτο πλήρες έτος.11. Το Συμβούλιο μπορεί, με ειδική ψηφοφορία, να λάβει τα μέτρα τα οποία θεωρεί πρόσφορα προκειμένου να αμβλυνθούν οι επιπτώσεις στις εισφορές των μελών που προκύπτουν από ενδεχόμενη περιορισμένη συμμετοχή μελών κατά το χρόνο έγκρισης του διοικητικού προϋπολογισμού για το πρώτο έτος της παρούσας συμφωνίας ή από μεταγενέστερη σημαντική μείωση των μελών.Άρθρο 26Καταβολή των εισφορών1. Τα μέλη καταβάλλουν τι εισφορές τους στον διοικητικό προϋπολογισμό για κάθε έτος σύμφωνα με τις αντίστοιχες συνταγματικές τους διαδικασίες. Οι εισφορές στον διοικητικό προϋπολογισμό για κάθε έτος καταβάλλονται σε ελεύθερα μετατρέψιμα νομίσματα και καθίστανται απαιτητές την πρώτη ημέρα του σχετικού έτους· οι εισφορές των μελών για το έτος κατά το οποίο προσχωρούν στον οργανισμό καθίστανται απαιτητές κατά την ημέρα που γίνονται μέλη.2. Αν κατά το τέλος τεσσάρων μηνών μετά την ημερομηνία κατά την οποία η εισφορά κατέστη απαιτητή, σύμφωνα με την παράγραφο 1 του παρόντος άρθρου, ένα μέλος δεν έχει καταβάλει πλήρως την εισφορά του στο διοικητικό προϋπολογισμό, ο εκτελεστικός διευθυντής ζητεί από το μέλος να καταβάλει την εισφορά του το ταχύτερο δυνατό. Αν μετά την πάροδο δύο μηνών από το διάβημα του εκτελεστικού διευθυντή, το μέλος δεν έχει ακόμη καταβάλει την εισφορά του, αναστέλλονται τα δικαιώματα ψήφου του στο συμβούλιο και στη διοικητική επιτροπή μέχρις ότου καταβάλει πλήρως την εισφορά του.3. Το Συμβούλιο μπορεί να αποφασίζει, με ειδική ψηφοφορία, ότι μέλος που δεν έχει καταβάλει εισφορές δύο ετών παύει να απολαύει των δικαιωμάτων του μέλους ή/και παύει να λαμβάνεται υπόψη κατά την κατάρτιση του προϋπολογισμού. Εξακολουθεί να ευθύνεται για την εκπλήρωση κάθε

type: contracts

jurisdiction: EU


text: άλλης οικονομικής υποχρέωσης που υπέχει δυνάμει της παρούσας συμφωνίας. Επανακτά τα δικαιώματα του μέλους με την καταβολή των οφειλομένων. Οποιοδήποτε ποσό καταβάλλεται από μέλη που έχουν ληξιπρόθεσμες οφειλές, καταλογίζεται πρώτα στις εν λόγω οφειλές και όχι στις τρέχουσες εισφορές.Άρθρο 27Οικονομικός έλεγχος και δημοσίευση των λογαριασμώνΤο συντομότερο δυνατό, μετά το κλείσιμο κάθε έτους, υποβάλλονται στο συμβούλιο για έγκριση και δημοσίευση οι οικονομικοί λογαριασμοί του οργανισμού για το εν λόγω έτος επικυρωμένοι από ανεξάρτητο ελεγκτή.ΚΕΦΑΛΑΙΟ VIIIΓΕΝΙΚΕΣ ΥΠΟΧΡΕΩΣΕΙΣ ΤΩΝ ΜΕΛΩΝΆρθρο 28Υποχρεώσεις των μελώνΤα μέλη αναλαμβάνουν να θεσπίζουν τα αναγκαία μέτρα προκειμένου να εκπληρώνουν τις υποχρεώσεις που υπέχουν δυνάμει της παρούσας συμφωνίας και να συνεργάζονται πλήρως μεταξύ τους για την εξασφάλιση της επίτευξης των στόχων της παρούσας συμφωνίας.Άρθρο 29Συνθήκες απασχόλησης του εργατικού δυναμικούΤα μέλη φροντίζουν για τη διατήρηση ικανοποιητικών συνθηκών απασχόλησης του εργατικού δυναμικού στις αντίστοιχες βιομηχανίες ζάχαρης και φροντίζουν, όσο το δυνατόν περισσότερο, για τη βελτίωση του βιοτικού επιπέδου των εργαζομένων στον τομέα της γεωργίας και της βιομηχανίας στους διάφορους κλάδους παραγωγής ζάχαρης καθώς και των καλλιεργητών ζαχαροκαλάμων και ζαχαροτεύτλων.Άρθρο 30Περιβαλλοντικές πτυχέςΤα μέλη λαμβάνουν δεόντως υπόχη τις περιβαλλοντικές πτυχές κάθε σταδίου της παραγωγής ζάχαρης.Άρθρο 31Οικονομική ευθύνη των μελώνΗ οικονομική ευθύνη των μελών προς τον οργανισμό και τα άλλα μέλη περιορίζεται μόνο στις υποχρεώσεις τους όσον αφορά τις εισφορές στους διοικητικούς προϋπολογισμούς που εγκρίνονται από, το συμβούλιο στα πλαίσια της παρούσας συμφωνίας.ΚΕΦΑΛΑΙΟ IXΠΛΗΡΟΦΟΡΗΣΗ ΚΑΙ ΜΕΛΕΤΕΣΆρθρο 32Πληροφόρηση και μελέτες1. Ο οργανισμός ενεργεί ως κέντρο συλλογής και δημοσίευσης στατιστικών πληροφοριών και μελετών σχετικά με την παγκόσμια παραγωγή, τιμές, εξαγωγές και εισαγωγές, κατανάλωση και αποθέματα ζάχαρης (συμπεριλαμβανομένων της ακατέργαστης και της ραφιναρισμένης ζάχαρης ανάλογα) και άλλων γλυκαντικών ουσιών, καθώς επίσης και τους φόρους επί της ζάχαρης και των άλλων γλυκαντικών ουσιών.2. Τα μέλη αναλαμβάνουν να διαβιβάζουν μέσα στο διάστημα που θα καθοριστεί στον κανονισμό λειτουργίας, όλα τα διαθέσιμα στατιστικά και ενημερωτικά στοιχεία όπως θα προσδιορίζονται σ' αυτόν τον κανονισμό ως απαραίτητα για να βοηθήσουν τον οργανισμό να εκτελέσει τα καθήκοντά του στα πλαίσια της παρούσας συμφωνίας. Εφόσον αυτό καταστεί αναγκαίο, ο οργανισμός χρησιμοποιεί όλα τα σχετικά στοιχεία που τίθενται στη διάθεσή του από άλλες πηγές. Ο οργανισμός δεν δημοσιεύει καμία πληροφορία που θα μπορούσε να χρησιμοποιηθεί για τον προσδιορισμό των εργασιών ατόμων ή επιχειρήσεων παραγωγής, μεταποίησης ή εμπορίας ζάχαρης.Άρθρο 33Αξιολόγηση αγοράς, κατανάλωση και στατιστικές1. Το συμβούλιο καταρτίζει μια επιτροπή για την αξιολόγηση της αγοράς ζάχαρης, την κατανάλωση και τις στατιστικές, η οποία αποτελείται από όλα τα μέλη υπό την προεδρία του εκτελεστικού διευθυντή.2. Η επιτροπή ασκεί συνεχή εποπτεία στα θέματα που αφορούν την παγκόσμια οικονομία της ζάχαρης και των άλλων γλυκαντικών ουσιών και ενημερώνει τα μέλη για το αποτέλεσμα των μελετών της, για το σκοπό αυτό συνεδριάζει συνήθως δύο φορές το χρόνο. Στο έργο της η Επιτροπή λαμβάνει υπόψη όλα τα σχετικά στοιχεία που συγκεντρώνονται από τον οργανισμό σύμφωνα με το άρθρο 32.3. Οι εργασίες της επιτροπής αφορούν τα ακόλουθα:α) προετοιμασία στατιστικών για τη ζάχαρη και στατιστική ανάλυση της παραγωγής, κατανάλωσης, αποθεμάτων, διεθνούς εμπορίου και τιμών ζάχαρης·β) ανάλυση της συμπεριφοράς της αγοράς και των παραγόντων που την επηρεάζουν, με ειδική αναφορά στη συμμετοχή των αναπτυσσόμενων χωρών στο


text: παγκόσμιο εμπόριο·γ) ανάλυση της ζήτησης ζάχαρης, περιλαμβανομένων των επιπτώσεων της χρήσης κάθε μορφής φυσικών και τεχνητών υποκατάστατων ζάχαρης στο παγκόσμιο εμπόριο και την κατανάλωση ζάχαρης·δ) άλλα θέματα που εγκρίνει το συμβούλιο.4. Κάθε έτος το συμβούλιο μελετά σχέδιο προγράμματος μελλοντικών εργασιών, με εκτίμηση των απαιτούμενων πόρων, το οποίο προετοιμάζεται από τον εκτελεστικό διευθυντή.ΚΕΦΑΛΑΙΟ ΧΕΡΕΥΝΑ ΚΑΙ ΑΝΑΠΤΥΞΗΆρθρο 34Έρευνα και ανάπτυξηΓια να επιτευχθούν οι στόχοι που αναφέρονται στο άρθρο 1, το συμβούλιο μπορεί να ενισχύει τόσο την επιστημονική έρευνα και ανάπτυξη της οικονομίας ζάχαρης, όσο και τη διάδοση των αποτελεσμάτων που επιτεύχθηκαν στον τομέα αυτό. Για το σκοπό αυτό, το συμβούλιο μπορεί να συνεργάζεται με διεθνείς οργανισμούς και ερευνητικά ιδρύματα υπό τον όρο ότι δεν αναλαμβάνει καμία επιπρόσθετη οικονομική υποχρέωση.ΚΕΦΑΛΑΙΟ XIΠΡΟΠΑΡΑΣΚΕΥΑΣΤΙΚΕΣ ΕΡΓΑΣΙΕΣ ΓΙΑ ΤΗ ΣΥΝΑΨΗ ΝΕΑΣ ΣΥΜΦΩΝΙΑΣΆρθρο 35Προπαρασκευαστικές εργασίες για τη σύναψη νέας συμφωνίας1. Το συμβούλιο μπορεί να μελετά τη σκοπιμότητα διαπραγμάτευσης νέας διεθνούς συμφωνίας για τη ζάχαρη, συμπεριλαμβανομένης μιας πιθανής συμφωνίας με οικονομικές διατάξεις καθώς και να υποβάλει σχετική έκθεση στα μέλη και να κάνει τις συστάσεις που θεωρεί ορθές.2. Το συμβούλιο, όταν το θεωρεί πρόσφορο, μπορεί να ζητεί από το γενικό γραμματέα της συνδιάσκεψης των Ηνωμένων Εθνών για το εμπόριο και την ανάπτυξη (UNCTΑD) να συγκαλεί συνδιάσκεψη διαπραγματεύσεων.ΚΕΦΑΛΑΙΟ XIIΤΕΛΙΚΕΣ ΔΙΑΤΑΞΕΙΣΆρθρο 36ΘεματοφύλακαςΘεματοφύλακας της παρούσας συμφωνίας ορίζεται ο Γενικός Γραμματέας των Ηνωμένων Εθνών.Άρθρο 37ΥπογραφήΗ παρούσα συμφωνία είναι ανοικτή προς υπογραφή στην έδρα των Ηνωμένων Εθνών από την 1η Μαΐου έως τις 31 Δεκεμβρίου 1992 από κάθε κυβέρνηση που εκλήθη στη συνδιάσκεψη των Ηνωμένων Εθνών για τη ζάχαρη του 1992.Άρθρο 38Επικύρωση, αποδοχή και έγκριση1. Η παρούσα συμφωνία υπόκειται σε επικύρωση, αποδοχή ή έγκριση από τις κυβερνήσεις που την υπογράφουν, σύμφωνα με τις αντίστοιχες συνταγματικές τους διαδικασίες.2. Τα έγγραφα επικύρωσης, αποδοχής ή έγκρισης κατατίθενται στο θεματοφύλακα το αργότερο έως τις 31 Δεκεμβρίου 1992. Το συμβούλιο μπορεί, ωστόσο, να εγκρίνει παράταση του χρόνου για τις κυβερνήσεις που υπογράφουν τη συμφωνία και δεν είναι σε θέση να καταθέσουν τα έγγραφα τους έως την ως άνω ημερομηνία.Άρθρο 39Ειδοποίηση περί προσωρινής εφαρμογής1. Κυβέρνηση που έχει υπογράψει τη συμφωνία και προτίθεται να επικυρώσει, να αποδεχθεί ή να την εγκρίνει, ή κυβέρνηση για την προσχώρηση της οποίας στη συμφωνία έχουν τεθεί όροι από το συμβούλιο, πλην όμως δεν είναι ακόμη σε θέση να καταθέσει τα έγγραφά της, μπορεί, οποτεδήποτε, να ειδοποιήσει το θεματοφύλακα ότι θα εφαρμόζει την παρούσα συμφωνία προσωρινά, είτε όταν θα τεθεί σε ισχύ σύμφωνα με το άρθρο 40, είτε, εφόσον έχει ήδη τεθεί σε ισχύ, σε άλλη ορισμένη ημερομηνία.2. Κυβέρνηση η οποία έχει ειδοποιήσει σύμφωνα με την παράγραφο 1 του παρόντος άρθρου ότι θα εφαρμόσει την παρούσα συμφωνία είτε όταν θα τεθεί σε ισχύ, είτε, εφόσον έχει ήδη τεθεί σε ισχύ, σε συγκεκριμένη ημερομηνία, είναι από του χρόνου αυτού, προσωρινό μέλος έως ότου καταθέσει τα έγγραφα επικύρωσης, αποδοχής, έγκρισης ή προσχώρησης και καταστεί, με τον τρόπο αυτό, μέλος της συμφωνίας.Άρθρο 40Έναρξη ισχύος1. Η παρούσα συμφωνία αρχίζει να ισχύει οριστικά από την 1η Ιανουαρίου 1993, ή οποιαδήποτε άλλη μεταγενέστερη ημερομηνία, εφόσον, κατά την ημερομηνία εκείνη έχουν κατατεθεί τα έγγραφα επικύρωσης, αποδοχής, έγκρισης ή προσχώρησης εκ μέρους των κυβερνήσεων που


text: διαθέτουν το 60 % των ψήφων, σύμφωνα με το σύστημα κατανομής που ορίζεται στο παράρτημα της παρούσας συμφωνίας.2. Αν, κατά την 1η Ιανουαρίου 1993, η παρούσα συμφωνία δεν έχει ακόμη αρχίσει να ισχύει σύμφωνα με την παράγραφο 1 του παρόντος άρθρου, τίθεται προσωρινά σε ισχύ αν κατά την ημερομηνία αυτή έχουν κατατεθεί τα έγγραφα επικύρωσης, αποδοχής ή έγκρισης ή ειδοποιήσεως περί προσωρινής εφαρμογής εκ μέρους των κυβερνήσεων που συγκεντρώνουν το ποσοστό που αναφέρεται στην παράγραφο 1 του παρόντος άρθρου.3. Αν, κατά την 1η Ιανουαρίου 1993, δεν έχουν συγκεντρωθεί τα ποσοστά που απαιτούνται για την έναρξη ισχύος της παρούσας συμφωνίας σύμφωνα με την παράγραφο 1 ή την παράγραφο 2 του παρόντος άρθρου, ο Γενικός Γραμματέας των Ηνωμένων Εθνών καλεί τις κυβερνήσεις, εξ ονόματος των οποίων έχουν κατατεθεί τα έγγραφα επικύρωσης, αποδοχής ή έγκρισης ή οι ειδοποιήσεις περί προσωρινής εφαρμογής, να αποφασίσουν εάν η παρούσα συμφωνία θα τεθεί σε ισχύ μεταξύ τους οριστικά ή προσωρινά και αν θα ισχύει εν όλω ή εν μέρει κατά την ημερομηνία που θα προσδιορίσουν. Αν η παρούσα συμφωνία τεθεί σε ισχύ προσωρινά, σύμφωνα με την παρούσα παράγραφο, εκ των υστέρων αρχίζει να ισχύει οριστικά με την πλήρωση των όρων της παραγράφου 1 του παρόντος άρθρου, χωρίς να απαιτείται και άλλη απόφαση.4. Για κάθε κυβέρνηση, εκ μέρους της οποίας το έγγραφο επικύρωσης, αποδοχής, έγκρισης ή προσχώρησης ή η ειδοποίηση περί προσωρινής εφαρμογής κατατίθεται μετά την έναρξη ισχύος της παρούσας συμφωνίας σύμφωνα με τις παραγράφους 1, 2 και 3 του παρόντος άρθρου, το έγγραφο ή η ειδοποίηση ισχύουν από την ημερομηνία της κατάθεσής τους και, όσον αφορά την ειδοποίηση περί προσωρινής εφαρμογής, σύμφωνα με τις διατάξεις του άρθρου 39 παράγραφος 1.Άρθρο 41ΠροσχώρησηΣτην παρούσα συμφωνία μπορούν να προσχωρήσουν οι κυβερνήσεις όλων των κρατών υπό τους όρους που ορίζονται από το συμβούλιο. Με την προσχώρηση, το ενδιαφερόμενο κράτος θεωρείται ότι καταχωρείται στο παράρτημα της παρούσας συμφωνίας, μαζί με τις ψήφους του όπως ορίζονται στους όρους της προσχώρησης. Η προσχώρηση ισχύει από την κατάθεση των εγγράφων προσχώρησης στο θεματοφύλακα. Στα έγγραφα αναφέρεται ότι η κυβέρνηση δέχεται όλους τους όρους που ορίζονται από το συμβούλιο.Άρθρο 42Αποχώρηση1. Κάθε μέλος μπορεί να αποχωρήσει από την παρούσα συμφωνία καθ' οιονδήποτε χρόνο μετά την έναρξη ισχύος της παρούσας συμφωνίας, ειδοποιώντας εγγράφως περί της αποχώρησής του το θεματοφύλακα. Το μέλος πληροφορεί ταυτόχρονα εγγράφως το συμβούλιο για την ενέργειά του αυτή.2. Η βάσει του παρόντος άρθρου αποχώρηση ισχύει 30 ημέρες μετά τη λήψη της ειδοποίησης από το θεματοφύλακα.Άρθρο 43Εκκαθάριση των λογαριασμών1. Το συμβούλιο αποφασίζει, υπό τους όρους που θεωρεί δίκαιους, την εκκαθάριση των λογαριασμών με μέλος το οποίο αποχώρησε από την παρούσα συμφωνία ή έπαυσε να είναι μέρος της παρούσας συμφωνίας με οποιονδήποτε άλλο τρόπο. Ο οργανισμός παρακρατεί τα ποσά που είχαν ήδη καταβληθεί από το εν λόγω μέλος. Το μέλος υποχρεούται να καταβάλει τα ποσά που οφείλει στον οργανισμό.2. Κατά τη λήξη της ισχύος της παρούσας συμφωνίας κανένα μέλος που αναφέρεται στην παράγραφο 1 του παρόντος άρθρου δεν δικαιούται μεριδίου από το προϊόν της ρευστοποίησης ή από τα άλλα στοιχεία του ενεργητικού του οργανισμού, ούτε συμμετέχει στο


text: έλλειμμα, εφόσον υπάρχει, του οργανισμού.Άρθρο 44Τροποποίηση1. Το συμβούλιο μπορεί, με ειδική ψηφοφορία, να συνιστά στα μέλη την τροποποίηση της παρούσας συμφωνίας. Το συμβούλιο μπορεί να ορίζει μια ημερομηνία μετά την οποία κάθε μέλος ειδοποιεί το θεματοφύλακα για την αποδοχή εκ μέρους του της τροποποίησης. Η τροποποίηση αρχίζει να ισχύει 100 ημέρες αφότου ο θεματοφύλακας έχει λάβει τις ειδοποιήσεις περί αποδοχής της από μέλη που διαθέτουν τα δύο τρίτα τουλάχιστον του συνόλου των ψήφων των όλων μελών σύμφωνα με το άρθρο 11, όπως ορίζονται στο άρθρο 25, ή σε οποιαδήποτε μεταγενέστερη ημερομηνία μπορεί να ορίζεται από το συμβούλιο με ειδική ψηφοφορία. Το συμβούλιο μπορεί να ορίζει ένα χρονικό διάστημα εντός του οποίου κάθε μέλος ειδοποιεί το θεματοφύλακα για την εκ μέρους του αποδοχή της τροποποίησης και, αν η τροποποίηση δεν έχει ακόμη αρχίσει να ισχύει κατά το χρόνο αυτό, θεωρείται ότι αποσύρεται. Το συμβούλιο διαβιβάζει στο θεματοφύλακα τις αναγκαίες πληροφορίες προκειμένου να κρίνει κατά πόσον οι ειδοποιήσεις περί αποδοχής της τροποποίησης επαρκούν προκειμένου να ισχύει η τροποποίηση.2. Κάθε μέλος, η ειδοποίηση του οποίου περί αποδοχής της τροποποίησης δεν έχει γίνει κατά την ημερομηνία που αρχίζει να ισχύει η εν λόγω τροποποίηση παύει από της ημερομηνίας αυτής να είναι μέρος της παρούσας συμφωνίας, εκτός αν έχει παράσχει ικανοποιητικά στοιχεία στο συμβούλιο ότι η αποδοχή του δεν ήταν δυνατόν να εξασφαλιστεί εγκαίρως λόγω δυσχερειών κατά την ολοκλήρωση των συνταγματικών του διαδικασιών, και το συμβούλιο αποφασίσει να παρατείνει για το εν λόγω μέλος τη χρονική περίοδο που είχε ορισθεί για την αποδοχή. Το μέλος αυτό δεν δεσμεύεται από την τροποποίηση έως ότου γνωστοποιήσει την αποδοχή της.Άρθρο 45Διάρκεια, παράταση και λήξη της ισχύος1. Η παρούσα συμφωνία ισχύει μέχρι τις 31 Δεκεμβρίου 1995, εκτός αν η ισχύ της παραταθεί βάσει της παραγράφου 2 του παρόντος άρθρου ή λήξει ενωρίτερα βάσει της παραγράφου 3 του παρόντος άρθρου.2. Το συμβούλιο, με ειδική ψηφοφορία, μπορεί να παρατείνει την ισχύ της παρούσας συμφωνίας, μετά τις 31 Δεκεμβρίου 1995, για διαδοχικές περιόδους, που δεν υπερβαίνουν τα δύο έτη κάθε φορά. Κάθε μέλος που δεν δέχεται την παράταση αυτή της παρούσας συμφωνίας ενημερώνει σχετικά το συμβούλιο εγγράφως και παύει να είναι μέρος της παρούσας συμφωνίας από την έναρξη της περιόδου παράτασης.3. Το συμβούλιο μπορεί, καθ' οιονδήποτε χρόνο, να αποφασίζει με ειδική ψηφοφορία τη λήξη της ισχύος της παρούσας συμφωνίας, σύμφωνα με τους όρους και από την ημρομηνία που καθορίζονται από το ίδιο.4. Κατά τη λήξη της ισχύος της παρούσας συμφωνίας, ο οργανισμός εξακολουθεί να υφίσταται για όσο χρονικό διάστημα απαιτείται για την εκκαθάριση και έχει τις εξουσίες και ασκεί τα καθήκοντα που απαιτούνται για το σκοπό αυτό.5. Το συμβούλιο ειδοποιεί το θεματοφύλακα για οποιαδήποτε ενέργεια γίνεται βάσει της παραγράφου 2 ή της παραγράφου 3 του παρόντος άρθρου.Άρθρο 46Μεταβατικά μέτρα1. Σε περίπτωση που, σύμφωνα με τη διεθνή συμφωνία ζάχαρης του 1987, οι συνέπειες των πράξεων, παραλείψεων ή σχεδιαζόμενων ενεργειών αρχίζουν, για τους σκοπούς της εφαρμογής της εν λόγω συμφωνίας, να ισχύουν το επόμενο έτος, οι συνέπειες αυτές παράγουν τα ίδια αποτελέσματα βάσει της παρούσας συμφωνίας, σαν να εξακολουθούσαν να ισχύουν οι διατάξεις της


text: συμφωνίας του 1987.2. Ο διοικητικός προϋπολογισμός του οργανισμού για το 1993 εγκρίνεται προσωρινά από το συμβούλιο που προβλέπεται από τη διεθνή συμφωνία ζάχαρης του 1987 κατά την τελευταία τακτική του σύνοδο του 1992, υπό τον όρο της οριστικής του έγκρισης από το συμβούλιο, η σύσταση του οποίου προβλέπεται από την παρούσα συμφωνία κατά την πρώτη του σύνοδο του 1993.Εις πίστωση των ανωτέρω, οι κάτωθι υπογράφοντες, δεόντως εξουσιοδοτημένοι προς το σκοπό αυτό, έθεσαν τις υπογραφές τους κάτωθι της παρούσας συμφωνίας κατά τις αναφερόμενες ημερμηνίες.Έγινε στη Γενεύη, την εικοστή Μαρτίου χίλια εννιακόσια ενενήντα δύο. Τα κείμενα της παρούσας συμφωνίας στην αγγλική, αραβική, γαλλική, ισπανική, κινεζική, και ρωσσική γλώσσα είναι εξίσου αυθεντικά.--------------------------------------------------ΠΑΡΑΡΤΗΜΑΚατανομή των ψήφων για τους σκοπούς του άρθρου 25Αλγερία | 38 | Τζαμάικα | 6 |Αργεντινή | 22 | Ιαπωνία | 176 |Αυστραλία | 117 | Μαδαγασκάρη | 6 |Αυστρία | 14 | Μαλάουι | 6 |Μπαρμπάντος | 6 | Μαυρίκιος | 15 |Μπελίζε | 6 | Μεξικό | 49 |Λευκορωσία | 11 | Μαρόκο | 14 |Βολιβία | 6 | Νικαράγουα | 6 |Βραζιλία | 94 | Νορβηγία | 19 |Βουλγαρία | 18 | Παναμάς [*] | 6 |Καμερούν | 6 | Παπουασία-Νέα Γουινέα [*] | 6 |Κολομβία | 18 | Περού | 9 |Κογκό [*] | 6 | Φιλιππίνες | 12 |Ακτή του Ελεφαντοστού | 6 | Δημοκρατία της Κορέας | 59 |Κόστα Ρίκα [*] | 6 | Ρουμανία | 18 |Κούβα | 151 | Ρωσική Ομοσπονδία | 135 |Δομινικανή Δημοκρατία | 23 | Νότια Αφρική | 46 |Ισημερινός | 6 | Σουαζιλάνδη | 13 |Αίγυπτος | 37 | Σουηδία | 15 |Ελ Σαλβαδόρ | 6 | Ελβετία | 18 |ΕΟΚ | 332 | Ταϊλάνδη | 85 |Φίτζι | 12 | Τουρκία | 21 |Φινλανδία | 16 | Ουγκάντα | 6 |Γκάνα | 6 | Ηνωμένη Δημοκρατία της Τανζανίας | 6 |Γουατεμάλα | 16 | Ηνωμένες Πολιτείες Αμερικής | 178 |Γουιάνα | 6 | Ουρουγουάη | 6 |Ονδούρα [*] | 6 | Ζιμπάμπουε | 8 |Ουγγαρία | 9 | | |Ινδία | 38 | | |Ινδονησία | 18 | Σύνολο | 2000 |[*] Δεν συμμετείχε στη συνδιάσκεψη των Ηνωμένων Εθνών για τη Ζάχαρη του 1992, αλλά περιλαμβάνεται γιατί η χώρα είναι μέλος του διεθνούς οργανισμού ζάχαρης που ιδρύθηκε με τη διεθνή συμφωνία για τη ζάχαρη του 1987.--------------------------------------------------


text:
 Avis juridique important
 |
 21995D0302(01)
 Απόφαση της Μεικτής Επιτροπής του ΕΟΧ αριθ. 1/95 της 27ης Ιανουαρίου 1995 για την τροποποίηση του πρωτοκόλλου 47 της συμφωνίας για τον ΕΟΧ σχετικά με την κατάργηση των τεχνικών εμποδίων στο εμπόριο οίνου
 Επίσημη Εφημερίδα αριθ. L 047 της 02/03/1995 σ. 0019 - 0021
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ Αριθ. 1/95 της 27ης Ιανουαρίου 1995 για την τροποποίηση του πρωτοκόλλου 47 της συμφωνίας για τον ΕΟΧ σχετικά με την κατάργηση των τεχνικών εμποδίων στο εμπόριο οίνουΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ, Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98, Εκτιμώντας: ότι το πρωτόκολλο 47 της συμφωνίας τροποποίηθηκε με την απόφαση της μεικτής επιτροπής του ΕΟΧ αριθ. 7/94 της 21ης Μαρτίου 1994 για την τροποποίηση του πρωτοκόλλου 47 και ορισμένων παραρτημάτων της συμφωνίας για τον ΕΟΧ (1) 7 ότι πρέπει να ενσωματωθούν στη συμφωνία ο κανονισμός (ΕΚ) αριθ. 1252/94 της Επιτροπής της 31ης Μαΐου 1994 για την τροποποίηση του κανονισμού (ΕΟΚ) αριθ. 586/93 περί παρεκκλίσεως από ορισμένες διατάξεις όσον αφορά το βαθμό πτητικής οξύτητας που περιέχουν ορισμένοι οίνοι (2), ο κανονισμός (ΕΚ) αριθ. 1362/94 της Επιτροπής της 15ης Ιουνίου 1994 για την τροποποίηση του κανονισμού (ΕΟΚ) αριθ. 3201/90 σχετικά με τις λεπτομέρειες εφαρμογής για την περιγραφή και παρουσίαση οίνων και γλευκών σταφυλής (3), ο κανονισμός (ΕΚ) αριθ. 1891/94 του Συμβουλίου της 27ης Ιουλίου 1994 για την τροποποίηση του κανονισμού (ΕΟΚ) αριθ. 822/87 περί κοινής οργανώσεως της αμπελοοινικής αγοράς (4) και ο κανονισμός (ΕΚ) αριθ. 1993/94 του Συμβουλίου της 27ης Ιουλίου 1994 για την τροποποίηση του κανονισμού (ΕΟΚ) αριθ. 2332/92 περί των αφρωδών οίνων των παραγομένων στην Κοινότητα καθώς και του κανονισμού (ΕΟΚ) αριθ. 4252/88 σχετικά με την παρασκευή και εμπορία κρασιών λικέρ που παράγονται στην Κοινότητα (5), ΑΠΟΦΑΣΙΖΕΙ ΤΑ ΑΚΟΛΟΥΘΑ: Άρθρο 1 Το προσάρτημα 1 του πρωτοκόλλου 47 της συμφωνίας τροποποιείται όπως καθορίζεται στο παράρτημα της παρούσας απόφασης. Άρθρο 2 Τα κείμενα του κανονισμού (ΕΚ) αριθ. 1252/94, του κανονισμού (ΕΚ) αριθ. 1362/94, του κανονισμού (ΕΚ) αριθ. 1891/94 και του κανονισμού (ΕΚ) αριθ. 1893/94 στην ισλανδική και νορβηγική γλώσσα, τα οποία περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά. Άρθρο 3 Η απόφαση αρχίζει να ισχύει την 1η Μαρτίου 1995, με την προϋπόθεση ότι έχουν πραγματοποιηθεί όλες οι κοινοποιήσεις προς τη μεικτή επιτροπή του ΕΟΧ δυνάμει του άρθρου 103 παράγραφος 1 της συμφωνίας. Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων. Βρυξέλλες, 27 Ιανουαρίου 1995. Για τη μεικτή επιτροπή του ΕΟΧ Ο Πρόεδρος G. J. L. AVERY ΠΑΡΑΡΤΗΜΑ της απόφασης αριθ. 1/95 της μεικτής επιτροπής του ΕΟΧ ΤΟ ΠΡΟΣΑΡΤΗΜΑ 1 ΤΟΥ ΠΡΩΤΟΚΟΛΛΟΥ 47 ΣΧΕΤΙΚΑ ΜΕ ΤΗΝ ΚΑΤΑΡΓΗΣΗ ΤΩΝ ΤΕΧΝΙΚΩΝ ΕΜΠΟΔΙΩΝ ΣΤΟ ΕΜΠΟΡΙΟ ΟΙΝΟΥ της συμφωνίας για τον ΕΟΧ τροποποιείται όπως καθορίζεται κατωτέρω: 1. Στο σημείο 15 [κανονισμός (ΕΟΚ) αριθ. 822/87 του Συμβουλίου]: α) η τελευταία περίπτωση πριν από τις προσαρμογές [393 R 3111: κανονισμός (ΕΚ) αριθ. 3111/93


text: της Επιτροπής της 10ης Νοεμβρίου 1993, ΕΕ αριθ. L 278 της 11. 11. 1993, σ. 48] διαγράφεται 7 β) πριν από τις προσαρμογές προστίθεται η ακόλουθη περίπτωση: «- 394 R 1891: κανονισμός (ΕΚ) αριθ. 1891/94 του Συμβουλίου της 27ης Ιουλίου 1994, (ΕΕ αριθ. L 197 της 30. 7. 1994, σ. 42.» 2. Στο σημείο 19 [κανονισμός (ΕΟΚ) αριθ. 4252/88 του Συμβουλίου]: α) η τελευταία περίπτωση [393 R 3111: κανονισμός (ΕΚ) αριθ. 3111/93 της Επιτροπής της 10ης Νοεμβρίου 1993, ΕΕ αριθ. L 278 της 11. 11. 1993, σ. 48] διαγράφεται 7 β) προστίθεται η ακόλουθη περίπτωση: «- 394 R 1893: κανονισμός (ΕΚ) αριθ. 1893/94 του Συμβουλίου της 27ης Ιουλίου 1994, (ΕΕ αριθ. L 197 της 30. 7. 1994, σ. 45.» 3. Στο σημείο 22 [κανονισμός (ΕΟΚ) αριθ. 2392/89 του Συμβουλίου] προστίθενται οι ακόλουθες προσαρμογές: « δ) Στο άρθρο 25 παράγραφος 1 στοιχείο γ): - δεύτερη περίπτωση, η φράση ". . . το όνομα ή την εταιρική επωνυμία του εισαγωγέα . . ." αντικαθίσταται από τη φράση ". . . το όνομα ή την εταιρική επωνυμία του εμφιαλωτή . . .", - η τρίτη περίπτωση τροποποιείται ως εξής: "- παρουσιάζονται μέσα σε άλλα δοχεία: το όνομα ή την εταιρική επωνυμία του αποστολέα, καθώς και την ένδειξη του δήμου ή της κοινότητας ή του οικισμού όπου αυτός έχει την κύρια έδρα του." 7 ε) στο άρθρο 26 παράγραφος 1 στοιχείο γ): - δεύτερη περίπτωση, η φράση ". . . το όνομα ή την εταιρική επωνυμία του εισαγωγέα . . ." αντικαθίσταται από τη φράση ". . . το όνομα ή την εταιρική επωνυμία του εμφιαλωτή . . .", - η τρίτη περίπτωση τροποποιείται ως εξής: "- παρουσιάζονται μέσα σε άλλα δοχεία: το όνομα ή την εταιρική επωνυμία του αποστολέα, καθώς και την ένδειξη του δήμου ή της κοινότητας ή του οικισμού όπου αυτός έχει την κύρια έδρα του." 7 στ) το άρθρο 27 παράγραφος 1 στοιχείο δ) τροποποιείται ως εξής: "δ) το όνομα ή την εταιρική επωνυμία του αποστολέα καθώς και την ένδειξη του δήμου ή της κοινότητας ή του οικισμού όπου αυτός έχει την κύρια έδρα του."» 4. Στο σημείο 26 [κανονισμός (ΕΟΚ) αριθ. 3201/90 της Επιτροπής] προστίθεται η ακόλουθη περίπτωση πριν από τις προσαρμογές: «- 394 R 1362: κανονισμός (ΕΚ) αριθ. 1362/94 της Επιτροπής της 15ης Ιουνίου 1994 (ΕΕ αριθ. L 150 της 16. 6. 1994, σ. 7).» 5. Στο σημείο 38 [κανονισμός (ΕΟΚ) αριθ. 2332/92 του Συμβουλίου] προστίθεται η ακόλουθη περίπτωση: «- 394 R 1893: κανονισμός (ΕΚ) αριθ. 1893/94 του Συμβουλίου της 27ης Ιουλίου 1994 (ΕΕ αριθ. L 197 της 30. 7. 1994, σ. 45).» 6. Στο σημείο 39 [κανονισμός (ΕΟΚ) αριθ. 2333/90 του Συμβουλίου] προστίθεται η ακόλουθη προσαρμογή: «δ) Το άρθρο 3 παράγραφος 3 τροποποιείται ως εξής: "3. Για τα προϊόντα που αναφέρονται στο άρθρο 1 παράγραφος 1 στοιχεία γ) και δ), η περιγραφή στο ετικετάρισμα περιλαμβάνει επιπλέον των ενδείξεων που αναφέρονται στην παράγραφο 1: α) το όνομα ή την εταιρική επωνυμία του παραγωγού ή πωλητή με έδρα στον ΕΟΧ και β) το όνομα του δήμου ή της κοινότητας


text: ή του οικισμού, καθώς και του κράτους του ΕΟΧ όπου το προαναφερόμενο πρόσωπο έχει την κύρια έδρα του, σύμφωνα με το άρθρο 5 παράγραφοι 4 και 5".» 7. Στο σημείο 41 [κανονισμός (ΕΟΚ) αριθ. 586/93 της Επιτροπής]: α) προστίθεται το ακόλουθο κείμενο πριν από την προσαρμογή: «, όπως τροποποιήθηκε από: - 394 R 1252: κανονισμός (ΕΚ) αριθ. 1252/94 της Επιτροπής της 31ης Μαΐου 1994 (ΕΕ αριθ. L 137 της 1. 6. 1994, σ. 45).» β) προστίθεται η ακόλουθη προσαρμογή: «Για τους σκοπούς της συμφωνίας, οι διατάξεις του κανονισμού προσαρμόζονται ως εξής: Το άρθρο 1 παράγραφος δ) δεν ισχύει.» 8. Το σημείο 42 [κανονισμός (ΕΟΚ) αριθ. 2238/93 της Επιτροπής] αντικαθίσταται από το ακόλουθο κείμενο: «42. 393 R 2238: κανονισμός (ΕΟΚ) αριθ. 2238/93 της Επιτροπής της 26ης Ιουλίου 1993 περί των συνοδευτικών εγγράφων κατά τη μεταφορά αμπελοοινικών προϊόντων και των βιβλίων που πρέπει να τηρούνται στον αμπελοοινικό τομέα (ΕΕ αριθ. L 200 της 10. 8. 1993, σ. 10), όπως διορθώθηκε από την ΕΕ αριθ. L 301 της 8. 12. 1993, σ. 29. Για τους σκοπούς της συμφωνίας, οι διατάξεις του κανονισμού προσαρμόζονται ως εξής: α) το άρθρο 1 παράγραφος 1 στοιχείο β) πρώτη περίπτωση και παράγραφος 2 δεν ισχύουν 7 β) το άρθρο 5 παράγραφος 2 δεν ισχύει 7 γ) το άρθρο 6 παράγραφος 1 δεύτερο εδάφιο δεν ισχύει 7 δ) το άρθρο 7 παράγραφος 1 στοιχείο α) σημείο ii) και παράγραφοι 5 και 6 δεν ισχύουν 7 ε) στο άρθρο 7 παράγραφος 1 στοιχείο γ) πρώτη περίπτωση, η φράση "- στο αντίτυπο αριθ. 1 και 2 . . ." αντικαθίσταται από τη φράση "- στο αντίτυπο αριθ. 1, 2 και 4 . . ." 7 στ) το άρθρο 8 παράγραφος 1 στοιχείο γ) σημείο i) συμπληρώνεται με τις ακόλουθες περιπτώσεις: "- στην περίπτωση του εγγράφου που αναφέρεται στον κανονισμό (ΕΟΚ) αριθ. 2719/92: το αντίτυπο αριθ. 4 ή ακριβές αντίγραφό του παραδίδεται στην αρμόδια αρχή του κράτους προορισμού από τον παραλήπτη ή τον εκπρόσωπό του, - στην περίπτωση του εγγράφου που αναφέρεται στον κανονισμό (ΕΟΚ) αριθ. 3649/92: ακριβές αντίγραφο του αντιτύπου αριθ. 2 παραδίδεται στην αρμόδια αρχή του κράτους προορισμού από τον παραλήπτη ή τον εκπρόσωπό του." 7 ζ) το άρθρο 8 παράγραφοι 2, 3 και 5 δεν ισχύουν 7 η) ο τίτλος ΙΙ δεν ισχύει 7 θ) το άρθρο 19 παράγραφος 2 δεν ισχύει.» 9. Μετά το σημείο 42 [κανονισμός (ΕΟΚ) αριθ. 2238/93 της Επιτροπής] παρεμβάλλεται το ακόλουθο νέο σημείο: «42.α) 393 R 3111: κανονισμός (ΕΚ) αριθ. 3111/93 της Επιτροπής της 10ης Νοεμβρίου 1993 για την κατάρτιση των καταλόγων των κρασιών λικέρ ποιότητας που παράγονται σε καθορισμένες περιοχές, οι οποίες αναφέρονται στα άρθρα 3 και 12 του κανονισμού (ΕΟΚ) αριθ. 4252/88 (ΕΕ αριθ. L 278 της 11. 11. 1993, σ. 48).» 10. Μετά το σημείο 46 (κατάλογος αυστριακών οίνων) προστίθεται το ακόλουθο νέο σημείο: «47. Κατάλογος των επισήμων οργανισμών και των επισήμως αναγνωρισμένων οργανισμών που είναι εξουσιοδοτημένοι να απονέμουν διακρίσεις στους επιτραπέζιους οίνους, στους v.q.p.r.d. και στους εισαγόμενους οίνους με τη βοήθεια γεωγραφικής ενδείξεως (ΕΕ αριθ. C 289 της 17. 11.


text:
 17.7.2014
 EL
 Επίσημη Εφημερίδα της Ευρωπαϊκής Ένωσης
 L 211/35
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 26/2014
 της 14ης Φεβρουαρίου 2014
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 800/2013 της Επιτροπής, της 14ης Αυγούστου 2013, για την τροποποίηση του κανονισμού (ΕΕ) αριθ. 965/2012 για καθορισμό τεχνικών απαιτήσεων και διοικητικών διαδικασιών όσον αφορά τις πτητικές λειτουργίες δυνάμει του κανονισμού (ΕΚ) αριθ. 216/2008 του Ευρωπαϊκού Κοινοβουλίου και του Συμβουλίου (1), πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 66ιδστ [κανονισμός (ΕΕ) αριθ. 965/2012 της Επιτροπής] του παραρτήματος XIII της συμφωνίας για τον ΕΟΧ προστίθενται τα ακόλουθα:
 «, όπως τροποποιήθηκε με:
 —
 32013 R 0800: Κανονισμός (ΕΕ) αριθ. 800/2013 της Επιτροπής της 14ης Αυγούστου 2013 (ΕΕ L 227 της 24.8.2013, σ. 1).».
 Άρθρο 2
 Τα κείμενα του κανονισμού (ΕΕ) αριθ. 800/2013 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 15 Φεβρουαρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 14 Φεβρουαρίου 2014.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 227 της 24.8.2013, σ. 1.
 (2) Δεν έχουν αναφερθεί συνταγματικές απαιτήσεις.


text:
 30.5.2015
 EL
 Επίσημη Εφημερίδα της Ευρωπαϊκής Ένωσης
 L 134/29
 ΑΠΌΦΑΣΗ αριθ. 1 ΤΗΣ ΜΕΙΚΤΉΣ ΕΠΙΤΡΟΠΉΣ ΕΕ/ΔΑΝΊΑΣ-ΝΉΣΩΝ ΦΕΡΌΕ
 της 12ης Μαΐου 2015
 για την αντικατάσταση του πρωτοκόλλου 3 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου, σχετικά με τον ορισμό της έννοιας «καταγόμενα προϊόντα» και με τις μεθόδους διοικητικής συνεργασίας [2015/844]
 Η ΜΕΙΚΤΗ ΕΠΙΤΡΟΠΗ ΕΕ/ΔΑΝΙΑΣ-ΝΗΣΩΝ ΦΕΡΟΕ,
 Έχοντας υπόψη τη συμφωνία μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου (1), και ιδίως το άρθρο 11,
 Έχοντας υπόψη το πρωτόκολλο 3 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου, σχετικά με τον ορισμό της έννοιας «καταγόμενα προϊόντα» και με τις μεθόδους διοικητικής συνεργασίας,
 Εκτιμώντας τα ακόλουθα:
 (1)
 Το άρθρο 11 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου («η συμφωνία») παραπέμπει στο πρωτόκολλο 3 της συμφωνίας («πρωτόκολλο 3») το οποίο καθορίζει τους κανόνες καταγωγής και προβλέπει τη σώρευση της καταγωγής μεταξύ της Ευρωπαϊκής Ένωσης, των Νήσων Φερόε και άλλων συμβαλλομένων μερών της περιφερειακής σύμβασης για πανευρωμεσογειακούς προτιμησιακούς κανόνες καταγωγής (2) («η σύμβαση»).
 (2)
 Το άρθρο 39 του πρωτοκόλλου 3 προβλέπει ότι η μεικτή επιτροπή που συστάθηκε με το άρθρο 31 της συμφωνίας μπορεί να αποφασίσει να τροποποιήσει τις διατάξεις του πρωτοκόλλου.
 (3)
 Η σύμβαση αποσκοπεί στο να αντικαταστήσει τα ισχύοντα πρωτόκολλα για τους κανόνες καταγωγής μεταξύ των χωρών της πανευρωμεσογειακής ζώνης με ενιαία νομοθετική πράξη.
 (4)
 Η Ευρωπαϊκή Ένωση και το Βασίλειο της Δανίας εξ ονόματος των Νήσων Φερόε υπέγραψαν τη σύμβαση στις 15 Ιουνίου 2011.
 (5)
 Η ΕΕ και το Βασίλειο της Δανίας εξ ονόματος των Νήσων Φερόε κατέθεσαν τα έγγραφα αποδοχής τους στον θεματοφύλακα της σύμβασης στις 26 Μαρτίου 2012 και στις 9 Σεπτεμβρίου 2013, αντίστοιχα. Κατά συνέπεια, κατ' εφαρμογή του άρθρου 10 παράγραφος 3 της σύμβασης, η σύμβαση τέθηκε σε ισχύ τόσο για την Ευρωπαϊκή Ένωση όσο και για τις Νήσους Φερόε την 1η Μαΐου 2012 και την 1η Νοεμβρίου 2013, αντίστοιχα.
 (6)
 Το πρωτόκολλο 3 θα πρέπει επομένως να αντικατασταθεί από νέο πρωτόκολλο που θα παραπέμπει στη σύμβαση,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το πρωτόκολλο 3 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου, σχετικά με τον ορισμό της έννοιας «καταγόμενα προϊόντα» και με τις μεθόδους διοικητικής συνεργασίας αντικαθίσταται από το κείμενο που παρατίθεται στο παράρτημα της παρούσας απόφασης.
 Άρθρο 2
 Η παρούσα απόφαση αρχίζει να ισχύει από την ημερομηνία της έκδοσής της.
 Εφαρμόζεται από τις 12 Μαΐου 2015.
 Τόρσχαβν, 12 Μαΐου 2015.
 Για τη μεικτή επιτροπή
 Ο Πρόεδρος
 Áki JOHANSEN
 (1) ΕΕ L 53 της 22.2.1997, σ. 2.
 (2) ΕΕ L 54 της 26.2.2013, σ. 4.
 ΠΑΡΑΡΤΗΜΑ
 ΠΡΩΤΟΚΟΛΛΟ 3
 σχετικά με τον ορισμό της έννοιας «καταγόμενα προϊόντα» και με τις μεθόδους διοικητικής συνεργασίας
 Άρθρο 1
 Ισχύοντες κανόνες καταγωγής
 1. Για την εφαρμογή της παρούσας συμφωνίας, εφαρμόζονται το προσάρτημα


text:
I και οι σχετικές διατάξεις του προσαρτήματος II της περιφερειακής σύμβασης για πανευρωμεσογειακούς προτιμησιακούς κανόνες καταγωγής (1), («η σύμβαση»).
 2. Όλες οι παραπομπές στη «συναφή συμφωνία» στο προσάρτημα I και στις σχετικές διατάξεις του προσαρτήματος II της σύμβασης νοούνται ως παραπομπές στην παρούσα συμφωνία.
 Άρθρο 2
 Διευθέτηση διαφορών
 1. Όταν ανακύπτουν διαφορές σε σχέση με τις διαδικασίες ελέγχου του άρθρου 32 του προσαρτήματος I της σύμβασης, οι οποίες δεν μπορούν να διευθετηθούν μεταξύ των τελωνειακών αρχών που ζητούν τον έλεγχο και των τελωνειακών αρχών που είναι υπεύθυνες για τη διενέργειά του, υποβάλλονται στη μεικτή επιτροπή.
 2. Σε όλες τις περιπτώσεις οι διαφορές μεταξύ του εισαγωγέα και των τελωνειακών αρχών της χώρας εισαγωγής διευθετούνται βάσει της νομοθεσίας της εν λόγω χώρας.
 Άρθρο 3
 Τροποποιήσεις του πρωτοκόλλου
 Η μεικτή επιτροπή μπορεί να αποφασίσει να τροποποιήσει τις διατάξεις του παρόντος πρωτοκόλλου.
 Άρθρο 4
 Αποχώρηση από τη σύμβαση
 1. Εάν είτε η Ευρωπαϊκή Ένωση είτε το Βασίλειο της Δανίας εξ ονόματος των Νήσων Φερόε γνωστοποιήσει γραπτώς στον θεματοφύλακα της σύμβασης την πρόθεσή της/του να αποχωρήσει από τη σύμβαση σύμφωνα με το άρθρο 9 της σύμβασης, η Ευρωπαϊκή Ένωση και το Βασίλειο της Δανίας εξ ονόματος των Νήσων Φερόε αρχίζουν αμέσως διαπραγματεύσεις όσον αφορά τους κανόνες καταγωγής για την εφαρμογή της παρούσας συμφωνίας.
 2. Μέχρι την έναρξη ισχύος των εν λόγω κανόνων καταγωγής που αποτέλεσαν πρόσφατα αντικείμενο διαπραγμάτευσης, οι κανόνες καταγωγής που περιλαμβάνονται στο προσάρτημα I και, ενδεχομένως, οι συναφείς διατάξεις του προσαρτήματος II της σύμβασης που εφαρμόζονταν τη στιγμή της αποχώρησης, εξακολουθούν να εφαρμόζονται στην παρούσα συμφωνία. Ωστόσο, από τη στιγμή της αποχώρησης, οι κανόνες καταγωγής που περιλαμβάνονται στο προσάρτημα I και, ενδεχομένως, οι σχετικές διατάξεις του προσαρτήματος II της σύμβασης ερμηνεύονται κατά τρόπο που επιτρέπει τη διμερή σώρευση μόνο μεταξύ της Ευρωπαϊκής Ένωσης και των Νήσων Φαρόε.
 Άρθρο 5
 Μεταβατικές διατάξεις — σώρευση
 Με την επιφύλαξη του άρθρου 16 παράγραφος 5 και του άρθρου 21 παράγραφος 3 του προσαρτήματος I της σύμβασης, σε περίπτωση που η σώρευση αφορά μόνο τα κράτη της ΕΖΕΣ, τις Νήσους Φερόε, την Ευρωπαϊκή Ένωση, την Τουρκία και τους συμμετέχοντες στη διαδικασία σταθεροποίησης και σύνδεσης, η απόδειξη της καταγωγής μπορεί να είναι το πιστοποιητικό κυκλοφορίας εμπορευμάτων EUR. 1 ή η δήλωση καταγωγής.
 (1) ΕΕ L 54 της 26.2.2013, σ. 4.


text:
 Avis juridique important
 |
 22002D0158
 Απόφαση της Μεικτής Επιτροπής του ΕΟΧ αριθ. 158/2002 της 6ης Δεκεμβρίου 2002 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Επίσημη Εφημερίδα αριθ. L 038 της 13/02/2003 σ. 0008 - 0010
 Απόφαση της Μεικτής Επιτροπής του ΕΟΧαριθ. 158/2002της 6ης Δεκεμβρίου 2002για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα I της συμφωνίας τροποποιήθηκε με την απόφαση αριθ. 123/2002 της Μεικτής Επιτροπής του ΕΟΧ, της 27ης Σεπτεμβρίου 2002(1).(2) Η οδηγία 98/95/ΕΚ του Συμβουλίου, της 14ης Δεκεμβρίου 1998, για την τροποποίηση, στα πλαίσια της ενοποίησης της εσωτερικής αγοράς, των γενετικώς τροποποιημένων φυτικών ποικιλιών και των φυτικών γενετικών πόρων, των οδηγιών 66/400/ΕΟΚ, 66/401/ΕΟΚ, 66/402/ΕΟΚ, 66/403/ΕΟΚ, 69/208/ΕΟΚ, 70/457/ΕΟΚ και 70/458/ΕΟΚ που αφορούν, αντίστοιχα, την εμπορία σπόρων προς σπορά τεύτλων, κτηνοτροφικών φυτών, σιτηρών, γεωμήλων, ελαιούχων και κλωστικών φυτών, κηπευτικών και τον κοινό κατάλογο ποικιλιών των καλλιεργούμενων φυτικών ειδών(2), όπως διορθώθηκε από την ΕΕ L 126 της 20.5.1999, σ. 23, ΕΕ L 161 της 16.6.2001, σ. 47 και ΕΕ L 82 της 26.3.2002, σ. 20, πρέπει να ενσωματωθεί στη συμφωνία.(3) Η οδηγία 98/96/ΕΚ του Συμβουλίου, της 14ης Δεκεμβρίου 1998, για την τροποποίηση, μεταξύ άλλων, των ανεπίσημων επιτόπου επιθεωρήσεων δυνάμει των οδηγιών 66/400/ΕΟΚ, 66/401/ΕΟΚ, 66/402/ΕΟΚ, 66/403/ΕΟΚ, 69/208/ΕΟΚ, 70/457/ΕΟΚ και 70/458/ΕΟΚ που αφορούν την εμπορία σπόρων προς σπορά τεύτλων, κτηνοτροφικών φυτών, δημητριακών, γεωμήλων, ελαιούχων και κλωστικών φυτών, κηπευτικών και τον κοινό κατάλογο ποικιλιών καλλιεργουμένων φυτικών ειδών(3), όπως διορθώθηκε από την ΕΕ L 161 της 16.6.2001, σ. 48, πρέπει να ενσωματωθεί στη συμφωνία.(4) Ο κανονισμός (ΕΚ) αριθ. 930/2000 της Επιτροπής, της 4ης Μαΐου 2000, για τη θέσπιση λεπτομερειών εφαρμογής σχετικά με την καταλληλότητα των ονομασιών των ποικιλιών των γεωργικών φυτικών ειδών και των κηπευτικών ειδών(4) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το κεφάλαιο III του παραρτήματος I της συμφωνίας τροποποιείται ως εξής:1. Στο μέρος 1, οι παρακάτω περιπτώσεις προστίθενται στα σημεία 1 (οδηγία 66/400/ΕΟΚ του Συμβουλίου), 2 (οδηγία 66/401/ΕΟΚ του Συμβουλίου), 3 (οδηγία 66/402/ΕΟΚ του Συμβουλίου) και 4 (οδηγία 69/208/ΕΟΚ του Συμβουλίου): "- 398 L 0095: Οδηγία 98/95/ΕΚ του Συμβουλίου, της 14ης Δεκεμβρίου 1998 (ΕΕ L 25 της 1.2.1999, σ. 1), όπως διορθώθηκε από την ΕΕ L 126 της 20.5.1999, σ. 23, ΕΕ L 161 της 16.6.2001, σ. 47, και τηνΕΕ L 82 της 26.3.2002, σ. 20.- 398 L 0096: Οδηγία 98/96/ΕΚ του Συμβουλίου, της 14ης Δεκεμβρίου 1998 (ΕΕ L 25 της 1.2.1999, σ. 27), όπως διορθώθηκε από την ΕΕ L 161 της 16.6.2001, σ. 48."2. Στο μέρος 1, η παρακάτω περίπτωση προστίθεται πριν από το κείμενο αναπροσαρμογής στο σημείο 5 (οδηγία 70/457/ΕΟΚ του Συμβουλίου):"- 398 L 0095: Οδηγία 98/95/ΕΚ του Συμβουλίου, της 14ης Δεκεμβρίου 1998 (ΕΕ L 25 της 1.2.1999, σ. 1), όπως διορθώθηκε από την ΕΕ L 126 της 20.5.1999, σ. 23, ΕΕ L 161 της 16.6.2001, σ. 47, και την ΕΕ


text: L 82 της 26.3.2002, σ. 20.- 398 L 0096: Οδηγία 98/96/ΕΚ του Συμβουλίου, της 14ης Δεκεμβρίου 1998 (ΕΕ L 25 της 1.2.1999, σ. 27), όπως διορθώθηκε από την ΕΕ L 161 της 16.6.2001, σ. 48.Για τους σκοπούς της παρούσας συμφωνίας, οι διατάξεις της οδηγίας αναπροσαρμόζονται ως εξής:Οι παραπομπές σε άλλες πράξεις που περιέχονται στην οδηγία θεωρούνται ορθές μόνον εφόσον αυτές περιλαμβάνονται στη συμφωνία και με τη μορφή που έχουν συμπεριληφεί σ' αυτή."3. Στο μέρος 1, η παρακάτω περίπτωση προστίθεται στο σημείο 6 (οδηγία 70/458/ΕΟΚ του Συμβουλίου):"- 398 L 0095: Οδηγία 98/95/ΕΚ του Συμβουλίου, της 14ης Δεκεμβρίου 1998 (ΕΕ L 25 της 1.2.1999, σ.1), όπως διορθώθηκε από την ΕΕ L 126 της 20.5.1999, σ. 23, ΕΕ L 161 της 16.6.2001, σ. 47, και την ΕΕ L 82 της 26.3.2002, σ. 20,- 398 L 0096: Οδηγία 98/96/ΕΚ του Συμβουλίου, της 14ης Δεκεμβρίου 1998 (ΕΕ L 25 της 1.2.1999, σ.27), όπως διορθώθηκε από την ΕΕ L 161 της 16.6.2001, σ. 48.Για τους σκοπούς της παρούσας συμφωνίας, οι διατάξεις της οδηγίας τροποποιούνται ως εξής:Οι παραπομπές σε άλλες πράξεις που περιέχονται στην οδηγία θεωρούνται ορθές μόνον εφόσον αυτές περιλαμβάνονται στη συμφωνία και με τη μορφή που έχουν συμπεριληφεί σ' αυτή."4. Στο μέρος 2, το ακόλουθο σημείο παρεμβάλλεται μετά το σημείο 17 (απόφαση 2002/98/ΕΚ της Επιτροπής):"18. 32000 R 0930: Κανονισμός (ΕΚ) αριθ. 930/2000 της Επιτροπής, της 4ης Μαΐου 2000, για τη θέσπιση λεπτομερειών εφαρμογής σχετικά με την καταλληλότητα των ονομασιών των ποικιλιών των γεωργικών φυτικών ειδών και των κηπευτικών ειδών (ΕΕ L 108 της 5.5.2000, σ. 3).Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:Οι παραπομπές σε άλλες πράξεις που περιέχονται στην οδηγία θεωρούνται ορθές μόνον εφόσον αυτές περιλαμβάνονται στη συμφωνία και με τη μορφή που έχουν συμπεριληφεί σ' αυτή."Άρθρο 2Τα κείμενα των οδηγιών 98/95/ΕΚ, όπως διορθώθηκε από την ΕΕ L 126 της 20.5.1999, σ. 23, την ΕΕ L 161 της 16.6.2001, σ. 47 και την ΕΕ L 82 της 26.3.2002, σ. 20, και 98/96/ΕΚ όπως διορθώθηκε από την ΕΕ L 161 της 16.6.2001, σ. 48, και του κανονισμού (ΕΚ) αριθ. 930/2000 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 7 Δεκεμβρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(5).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 6 Δεκεμβρίου 2002.Για τη Μεικτή Επιτροπή του ΕΟΧΟ ΠρόεδροςKjartan Jóhannsson(1) ΕΕ L 336 της 12.12.2002, σ. 19.(2) ΕΕ L 25 της 1.2.1999, σ. 1.(3) ΕΕ L 25 της 1.2.1999, σ. 27.(4) ΕΕ L 108 της 5.5.2000, σ. 3.(5) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21995A1230(26)
 Συμφωνία για την ολοκλήρωση των διαπραγματεύσεων μεταξύ της Ευρωπαϊκής Κοινότητας και της Αυστραλίας κατ' εφαρμογή του άρθρου XXIV παράγραφος 6
 Επίσημη Εφημερίδα αριθ. L 334 της 30/12/1995 σ. 0039 - 0039
 ΣΥΜΦΩΝΙΑ για την ολοκλήρωση των διαπραγματεύσεων μεταξύ της Ευρωπαϊκής Κοινότητας και της Αυστραλίας κατ' εφαρμογή του άρθρου XXIV παράγραφος 6 Η ΕΥΡΩΠΑΪΚΗ ΚΟΙΝΟΤΗΤΑ ΚΑΙ Η ΑΥΣΤΡΑΛΙΑ,ΕΠΙΘΥΜΩΝΤΑΣ να φέρουν εις πέρας τις μεταξύ τους διαπραγματεύσεις κατ' εφαρμογή του άρθρου XXIV παράγραφος 6 της ΓΣΔΕ, με βάση έναν λογικό και αμοιβαία ικανοποιητικό συμβιβασμό, καιΕΠΙΘΥΜΩΝΤΑΣ περαιτέρω να συσφίγξουν τις ήδη στενές εταιρικές σχέσεις στον εμπορικό και τον οικονομικό τομέα μεταξύ της Ευρωπαϊκής Κοινότητας και της Αυστραλίας,ΣΥΜΦΩΝΗΣΑΝ ΤΙΣ ΑΚΟΛΟΥΘΕΣ ΔΙΑΤΑΞΕΙΣ:Α. Η Ευρωπαϊκή Κοινότητα θα ενσωματώσει στο νέο της πίνακα CLX για το τελωνειακό έδαφος της ΕΚ των 15 τις παραχωρήσεις που περιλαμβάνονταν στον προηγούμενο πίνακα LXXX, όπως τροποποιήθηκε από τον πίνακα της Ευρωπαϊκής Κοινότητας που επισυνάπτεται στο «Πρωτόκολλο του Μαρακές» της Γενικής Συμφωνίας Δασμών και Εμπορίου του 1994 (με ημερομηνία 15 Απριλίου 1994).Β. Προκειμένου να ολοκληρωθούν επιτυχώς οι διεξαγόμενες διαπραγματεύσεις επί γεωργικών θεμάτων κατ' εφαρμογή του άρθρου XXIV παράγραφος 6 της ΓΣΔΕ, συμφωνήθηκαν τα ακόλουθα, τα οποία, προκειμένου για τους δασμολογικούς συντελεστές, θα ισχύσουν από την 1η Ιανουαρίου 1996:- προστίθενται 2 000 τόνοι στην ποσότητα που έχει ορισθεί για την Αυστραλία βάσει της κοινοτικής δασμολογικής ποσόστωσης για το βόειο κρέας «ανώτερης ποιότητας»,- προστίθενται 1 150 τόνοι στην ποσότητα που έχει ορισθεί για την Αυστραλία βάσει της κοινοτικής δασμολογικής ποσόστωσης για το πρόβειο κρέας,- προστίθενται 750 τόνοι στην ποσότητα που έχει ορισθεί για την Αυστραλία βάσει της κοινοτικής δασμολογικής ποσόστωσης για το cheddar,- δασμολογική ποσόστωση 63 000 τόνων «μισολευκασμένου και πλήρως λευκασμένου ρυζιού», 1006 30 00 έναντι 0 Ecu/τόνο (έναντι απάντων) (1),- δασμολογική ποσόστωση 20 000 τόνων «αποφλοιωμένου ρυζιού», 1006 20 55 έναντι 88 Ecu/τόνο (έναντι απάντων) (2),- δασμολογική ποσόστωση 21 000 τόνων βρώμης, 1004 00 50 έναντι 89 Ecu/τόνο (έναντι απάντων).Η κυβέρνηση της Αυστραλίας αποδέχεται τα βασικά στοιχεία της προσέγγισης της Ευρωπαϊκής Κοινότητας όσον αφορά την προσαρμογή των υποχρεώσεων της ΕΚ των 12 και εκείνων της Αυστρίας, της Φινλανδίας και της Σουηδίας στο πλαίσιο της ΓΣΔΕ μετά την πρόσφατη διεύρυνση της Κοινότητας:- καθαρή σώρευση των αναλήψεων υποχρεώσεων για τις εξαγωγές,- καθαρή σώρευση των δασμολογικών ποσοστώσεων,- συνυπολογισμός των αναλήψεων υποχρεώσεων για τα εσωτερικά μέτρα στήριξης.Οι απαραίτητες νομικές ρυθμίσεις εφαρμογής πρόκειται να αποτελέσουν αντικείμενο συμφωνίας.Γ. Τελικές διατάξεις:Η παρούσα συμφωνία αρχίζει να ισχύει την ημέρα της υπογραφής της.Με αίτηση εκατέρου μέρους πραγματοποιούνται οποτεδήποτε διαβουλεύσεις σχετικά με τα θέματα που ρυθμίζονται στην παρούσα συμφωνία.Υπεγράφη στις Βρυξέλλες, στις είκοσι δύο Δεκεμβρίου του έτους χίλια εννιακόσια ενενήντα πέντε.Για την κυβέρνηση των ΑυστραλίαςΕξ ονόματος του Συμβουλίου της Ευρωπαϊκής Ένωσης


text:
 Avis juridique important
 |
 21986A0129(02)
 Ανταλλαγή επιστολών σχετικά με την προσαρμογή, λόγω της διεύρυνσης της Κοινότητας, της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τις αμοιβαίες συναλλαγές τυριών
 Επίσημη Εφημερίδα αριθ. L 022 της 29/01/1986 σ. 0032
 *****Β. Επιστολή της Νορβηγίας Κύριε, Έχω την τιμή να σας γνωρίσω ότι έλαβα σημερινή επιστολή σας, η οποία έχει ως εξής: «Έχω της τιμή να αναφερθώ στις διαβουλεύσεις που έλαβαν χώρα μεταξύ της Ευρωπαϊκής Οικονομικής Κοινότητας και της Νορβηγίας σύμφωνα με την παράγραφο 9 του διακανονισμού συντονισμένων ενεργειών σχετικά με τις αμοιβαίες συναλλαγές τυριών, που υπογράφηκε στις 11 Απριλίου 1983. Εκτιμώντας το κοινό συμφέρον της Κοινότητας και της Νορβηγίας για την προώθηση της αρμονικής ανάπτυξης των συναλλαγών στον τομέα αυτό και για να προσφέρουν στους καταναλωτές, εκτός από τα τυριά εγχώριας παραγωγής, και άλλους τύπους εισαγόμενων τυριών, σας προτείνω να αντικατασταθεί ο διακανονισμός αυτός, από την 1η Ιανουαρίου 1986, από τις ακόλουθες διατάξεις: 1. Για τις ετήσιες ποσότητες των τυριών που αναφέρονται κατωτέρω, οι εισαγωγικοί δασμοί δεν είναι δυνατόν να υπερβαίνουν τα ακόλουθα επίπεδα: α) εισαγωγή στην Κοινότητα Τυριά που υπάγονται στη διάκριση 04.04 Ε Ι β) 2 του κοινού δασμολογίου, καταγωγής και προέλευσης Νορβηγίας, που συνοδεύονται από εγκεκριμένο πιστοποιητικό (1): 1.2,4.5 // // // // // Ποσότητα (σε τόνους) // Δασμός κατά την εισαγωγή (σε ECU/100 kg) // // 1.2.3.4.5 // // 1986 // 1987 // 1988 // // // // // // // // // // // // - Jarlsberg, ελάχιστης περιεκτικότητας σε λιπαρές ουσίες 45 % σε βάρος ξηρής ύλης και περιεκτικότητας σε βάρος ξηρής ύλης τουλάχιστον 56 %, που έχει υποστεί ωρίμανση τουλάχιστον τριών μηνών: // // // // // - σε κεφάλια με κρούστα (1), από 8 kg μέχρι 12 kg // // // // // - σε τεμάχια μορφής παραλληλεπιπέδου, καθαρού βάρους κατώτερου ή ίσου με 7 kg (2) // // // // // - σε τεμάχια συσκευασμένα σε κενό ή σε ατμόσφαιρα αδρανούς αερίου, καθαρού βάρους ίσου ή ανώτερου από 150 g και κατώτερου ή ίσου με 1 kg (2) // 1 700 // 1 800 // 1 900 // 55 // - Ridder, ελάχιστης περιεκτικότητας σε λιπαρές ουσίες 60 % σε βάρος ξηρής ύλης και ωρίμανσης τουλάχιστον τεσσάρων εβδομάδων: // // // // // - σε κεφάλια με κρούστα (1), από 1 kg μέχρι 2 kg // // // // // - σε τεμάχια συσκευασμένα σε κενό ή σε ατμόσφαιρα αδρανούς αερίου, με κρούστα στη μία πλευρά τουλάχιστον (1), καθαρού βάρους κατώτερου ή ίσου με 150 g (2) // // // // // // // // // (1) Θεωρούνται σαν ολόκληρες τυποποιημένες μορφές με κρούστα τα τυριά σε κεφάλια. Για την εφαρμογή των διατάξεων αυτών, η κρούστα καθορίζεται ως εξής: η κρούστα των τυριών αυτών είναι το εξωτερικό μέρος που έχει σχηματιστεί από τη μάζα του τυριού, η σύσταση του οποίου είναι σαφώς σκληρότερη και το χρώμα εμφανώς πιο σκούρο. (2) Οι ενδείξεις που αναφέρονται στη συσκευασία πρέπει να είναι διατυπωμένες κατά τρόπο ώστε ο καταναλωτής να έχει


text: τη δυνατότητα να αναγνωρίζει το τυρί αυτό. β) εισαγωγή στη Νορβηγία 1.2,4.5 // // // // // Ποσότητα (σε τόνους) // Δασμός κατά την εισαγωγή (Nkr/kg) // // 1.2.3.4.5 // // 1986 // 1987 // 1988 // // // // // // // - Τυρία όλων των τύπων και ποικιλιών, καταγωγής και προέλευσης Κοινότητας // 1 960 // 2 060 // 2 160 // 1,20 // // // // // 2. Η Νορβηγία λαμβάνει τα απαραίτητα μέτρα για: - να περιορίζει την έκδοση των πιστοποιητικών, που αναφέρονται στην παράγραφο 1 στοιχείο α), στις ποσότητες που αναφέρονται στην παρούσα συμφωνία, - να εξασφαλίζει ότι η διαχείριση του αυτόνομου συστήματος χορηγήσεως αδειών εισαγωγής θα λαμβάνει υπόψη τις απαιτήσεις της αγοράς, κατά τρόπο ώστε οι εισαγωγές να μπορούν να γίνονται κανονικά και να μπορούν να εισαχθούν πράγματι στη Νορβηγία οι ποσότητες που έχει συμφωνηθεί να εισαχθούν από την Κοινότητα. 3. Η Κοινότητα και η Νορβηγία θα καταβάλλουν κάθε προσπάθεια να μην τίθενται σε κίνδυνο τα πλεονεκτήματα που έχουν συμφωνηθεί αμοιβαία από τη λήψη άλλων μέτρων για τις εισαγωγές. 4. Η Κοινότητα και η Νορβηγία αναλαμβάνουν την υποχρέωση, καθεμία από πλευρά της, να φροντίζουν ώστε οι τιμές που εφαρμόζουν οι εξαγωγείς τους να μην προκαλούν δυσχέρειες στην αγορά της χώρας εισαγωγής. Συμφωνούν, για το σκοπό αυτό, να δημιουργήσουν μηχανισμό αμοιβαίας πληροφόρησης και συνεργασίας, τα στοιχεία του οποίου αναφέρονται στο παράρτημα της παρούσας συμφωνίας. Εάν παρουσιαστούν δυσχέρειες σχετικά με τις εφαρμοζόμενες τιμές, θα πραγματοποιηθούν μετά από αίτηση ενός εκ των μερών, διαβουλεύσεις, το ταχύτερο δυνατό, για τη λήψη των κατάλληλων διορθωτικών μέτρων. 5. Οι διαβουλεύσεις θα πραγματοποιούνται, μετά από αίτηση ενός εκ των μερών, για οποιοδήποτε πρόβλημα αφορά τη λειτουργία της παρούσας συμφωνίας. Τα δύο μέρη δύνανται να την τροποποιούν, μετά από κοινή συμφωνία, ανάλογα με την εξέλιξη κυρίως των τιμών της αγοράς, της παραγωγής, εμπορίας και κατανάλωσης των εγχωρίων και εισαγόμενων τυριών. 6. Κατά τη διάρκεια του πρώτου εξαμήνου του 1988, θα πραγματοποιηθούν διαβουλεύσεις για να καθοριστούν οι ποσότητες και οι εισαγωγικοί δασμοί που θα εφαρμόζονται για τα επόμενα έτη. 7. Η παρούσα συμφωνία είναι δυνατό να καταγγελθεί με έγγραφη προειδοποίηση ενός έτους. Σε περίπτωση προσφυγής στην παρούσα διάταξη, καθένα από τα μέρη διατηρεί τα δικαιώματα που είχε πριν από τη σύναψη της παρούσας συμφωνίας. Θα σας παρακαλούσα να μου επιβεβαιώσεται ότι η κυβέρνησή σας συμφωνεί με τα ανωτέρω.» Είμαι σε θέση να σας επιβεβαιώσω ότι η κυβέρνησή μου συμφωνεί με το περιεχόμενο της επιστολής αυτής. Παρακαλώ δεχθείτε, Κύριε, τη διαβεβαίωση της βαθύτατης εκτίμησής μου. Για την Κυβέρνηση του Βασιλείου της Νορβηγίας (1) Το πιστοποιητικό εκδίδεται από τη Norske Meieriers Salgssentral (Ένωση πωλήσεως των προϊόντων των νορβηγικών γαλακτοκομείων). ΠΑΡΑΡΤΗΜΑ Μηχανισμοί αμοιβαίας πληροφόρησης Δημιουργούνται οι ακόλουθοι μηχανισμοί πληροφόρησης, για να αποφευχθεί η πρόκληση δυσχερειών στην αγορά της χώρας εισαγωγής, λόγω των τιμών που εφαρμόζουν οι εξαγωγείς: 1. Η Νορβηγία παρέχει στις υπηρεσίες της Επιτροπής των Ευρωπαϊκών Κοινοτήτων τις ακόλουθες πληροφορίες: - δύο εβδομάδες πριν από την αρχή κάθε ημερολογιακού τρίμηνου, τις προβλέψεις των νορβηγικών εξαγωγών προς την Κοινότητα για το επόμενο τρίμηνο (προβλεπόμενες ποσότητες, προβλεπόμενες


text: τιμές «ελεύθερο νορβηγικά σύνορα», προβλεπόμενες αγορές προορισμού), - τρεις εβδομάδες μετά το τέλος κάθε ημερολογιακού τριμήνου, τις νορβηγικές εξαγωγές που όντως πραγματοποιήθηκαν προς την Κοινότητα κατά το προηγούμενο τρίμηνο (εξαχθείσες ποσότητες, τιμές «ελεύθερο στα νορβηγικά σύνορα» που εφαρμόστηκαν στην πράξη, κράτη μέλη της Κοινότητας προς τα οποία πραγματοποιήθηκαν οι εξαγωγές). 2. Οι υπηρεσίες της Επιτροπής των Ευρωπαϊκών Κοινοτήτων παρέχουν ανά τρίμηνο τις δηλώσεις τιμών καθώς και οποιεσδήποτε άλλες χρήσιμες πληροφορίες που αφορούν την αγορά των εγχώριων και εισαγόμενων τυριών. ΑΝΤΑΛΛΑΓΗ ΕΠΙΣΤΟΛΩΝ σχετικά με την προσαρμογή, λόγω της διεύρυνσης της Κοινότητας, της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας σχετικά με τις αμοιβαίες συναλλαγές τυριών Επιστολή αριθ. 1 Κύριε, Λαμβάνω την τιμή να αναφερθώ στον προσωρινό διακανονισμό για την ανάληψη συντονισμένων ενεργειών μεταξύ της Νορβηγίας και της Ευρωπαϊκής Οικονομικής Κοινότητας σχετικά με τις αμοιβαίες συναλλαγές τυριών και στις διαβουλεύσεις που πραγματοποιήθηκαν ως προς το θέμα αυτό το 1985. Σας διαβεβαιώνω ότι, λόγω της προσχώρησης της Ισπανίας και της Πορτογαλίας, η Κοινότητα είναι σε θέση να αρχίσει, το συντομότερο δυνατό, διαπραγματεύσεις για την προσαρμογή της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, για τις αμοιβαίες συναλλαγές τυριών, ούτως ώστε να ληφθούν υπόψη οι διμερείς εμπορικές σχέσεις των δύο νέων κρατών μελών με τη Νορβηγία. Σας παρακαλώ να μου γνωρίσεται τη λήψη της παρούσας επιστολής. Δεχθείτε παρακαλώ, Κύριε, την έκφραση της βαθύτατης εκτίμησής μου. Εξ ονόματος του Συμβουλίου των Ευρωπαϊκών Κοινοτήτων Επιστολή αριθ. 2 Κύριε, Έχω την τιμή να σας γνωρίσω τη λήψη της σημερινής επιστολής σας, η οποία έχει ως εξής: «Λαμβάνω την τιμή να αναφερθώ στον προσωρινό διακανονισμό για την ανάληψη συντονισμένων ενεργειών μεταξύ της Νορβηγίας και της Ευρωπαϊκής Οικονομικής Κοινότητας σχετικά με τις αμοιβαίες συναλλαγές τυριών και στις διαβουλεύσεις που πραγματοποιήθηκαν ως προς το θέμα αυτό το 1985. Σας διαβεβαιώνω ότι, λόγω της προσχώρησης της Ισπανίας και της Πορτογαλίας, η Κοινότητα είναι σε θέση να αρχίσει, το συντομότερο δυνατό, διαπραγματεύσεις για την προσαρμογή της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, για τις αμοιβαίες συναλλαγές τυριών, ούτως ώστε να ληφθούν υπόψη οι διμερείς εμπορικές σχέσεις των δύο νέων κρατών μελών με τη Νορβηγία. Σας παρακαλώ να μου γνωρίσεται τη λήψη της παρούσας επιστολής. » Δεχθείτε παρακαλώ, Κύριε, την έκφραση της βαθύτατης εκτίμησής μου. Για την Κυβέρνηση του Βασιλείου της Νορβηγίας


text:
 Avis juridique important
 |
 22002D0113
 Απόφαση της Μεικτής Επιτροπής του ΕΟΧ αριθ. 113/2002, της 27ης Σεπτεμβρίου 2002, για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Επίσημη Εφημερίδα αριθ. L 336 της 12/12/2002 σ. 0003 - 0004
 Απόφαση της Μεικτής Επιτροπής του ΕΟΧαριθ. 113/2002της 27ης Σεπτεμβρίου 2002για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα I της συμφωνίας τροποποιήθηκε με την απόφαση αριθ. 78/2002 της Μεικτής Επιτροπής του ΕΟΧ, της 25ης Ιουνίου 2002(1).(2) Η απόφαση 2001/812/ΕΚ της Επιτροπής, της 21ης Νοεμβρίου 2001, που προβλέπει τις διατάξεις έγκρισης των μεθοριακών σταθμών επιθεώρησης που είναι υπεύθυνοι για τους κτηνιατρικούς ελέγχους όσον αφορά τα προϊόντα που εισάγονται στην Κοινότητα από τρίτες χώρες(2) πρέπει να ενσωματωθεί στη συμφωνία.(3) Η απόφαση 2001/812/ΕΚ καταργεί την απόφαση 92/525/ΕΟΚ της Επιτροπής(3), που ενσωματώνεται στη συμφωνία και που πρέπει, συνεπώς, να διαγραφεί από τη συμφωνία.(4) Η παρούσα απόφαση δεν εφαρμόζεται στο Λιχτενστάιν,ΑΠΟΦΑΣΙΖΕΙ:Άρθρο 1Το μέρος 1.2 του κεφαλαίου Ι του παραρτήματος Ι της συμφωνίας τροποποιείται ως εξής:1. Διαγράφεται το κείμενο του σημείου 13 (απόφαση 92/525/ΕΟΚ της Επιτροπής).2. Μετά το σημείο 110 (απόφαση 2001/25/EΚ της Επιτροπής), παρεμβάλλεται το ακόλουθο σημείο:"111. 32001 D 0812: Απόφαση 2001/812/EK της Επιτροπής, της 21ης Νοεμβρίου 2001, για τον καθορισμό των όρων έγκρισης των μεθοριακών σταθμών της Κοινότητας οι οποίοι είναι επιφορτισμένοι με τους κτηνιατρικούς ελέγχους κατά την εισαγωγή προϊόντων που προέρχονται από τρίτες χώρες (ΕΕ L 306 της 23.11.2001, σ. 28).Η παρούσα πράξη εφαρμόζεται επίσης στην Ισλανδία για τους τομείς που καλύπτονται από τις ειδικές πράξεις στις οποίες γίνεται μνεία στην παράγραφο 2 του εισαγωγικού μέρους."Άρθρο 2Τα κείμενα της απόφασης 2001/812/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει στις 28 Σεπτεμβρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 27 Σεπτεμβρίου 2002.Για τη Μεικτή Επιτροπή του ΕΟΧΟ ΠρόεδροςGunnar Snorri Gunnarsson(1) ΕΕ L 266 της 3.10.2002, σ. 22.(2) ΕΕ L 306 της 23.11.2001, σ. 28.(3) ΕΕ L 331 της 17.11.1992, σ. 16.(4) Δεν έχουν αναφερθεί συνταγματικές απαιτήσεις.


text:
 7.2.2019
 EL
 Επίσημη Εφημερίδα της Ευρωπαϊκής Ένωσης
 L 35/35
 ΣΥΣΤΑΣΗ αριθ. 1/2019 ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ-ΟΑΠ
 της 31ης Ιανουαρίου 2019
 με την οποία εγκρίνεται η παράταση του σχεδίου δράσης ΕΕ-ΠΑ [2019/223]
 Η ΜΕΙΚΤΗ ΕΠΙΤΡΟΠΗ ΕΕ-ΟΑΠ,
 Έχοντας υπόψη την ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου (1),
 Εκτιμώντας τα ακόλουθα:
 (1)
 Η ευρωμεσογειακή ενδιάμεση συμφωνία σύνδεσης για το εμπόριο και τη συνεργασία μεταξύ της Ευρωπαϊκής Κοινότητας, αφενός, και της Οργάνωσης για την Απελευθέρωση της Παλαιστίνης (ΟΑΠ) εξ ονόματος της Παλαιστινιακής Αρχής της Δυτικής Όχθης και της Λωρίδας της Γάζας, αφετέρου («η ενδιάμεση συμφωνία σύνδεσης»), υπεγράφη στις 24 Φεβρουαρίου 1997 και ετέθη σε ισχύ την 1η Ιουλίου 1997.
 (2)
 Σύμφωνα με το άρθρο 63 της ενδιάμεσης συμφωνίας σύνδεσης, η Μεικτή Επιτροπή μπορεί να λαμβάνει αποφάσεις και να διατυπώνει τις κατάλληλες συστάσεις.
 (3)
 Το άρθρο 10 του εσωτερικού κανονισμού της Μεικτής Επιτροπής προβλέπει τη δυνατότητα λήψης αποφάσεων μέσω γραπτής διαδικασίας μεταξύ συνόδων, εφόσον συμφωνούν αμφότερα τα μέρη.
 (4)
 Η παράταση του σχεδίου δράσης ΕΕ-ΠΑ κατά τρία έτη θα δώσει στα μέρη τη δυνατότητα να προωθήσουν τη συνεργασία τους για τα επόμενα έτη, συμπεριλαμβανομένης της πιθανής διαπραγμάτευσης για τις προτεραιότητες της συνεργασίας,
 ΕΞΕΔΩΣΕ ΤΗΝ ΑΚΟΛΟΥΘΗ ΣΥΣΤΑΣΗ:
 Άρθρο 1
 Η Μεικτή Επιτροπή συνιστά, με γραπτή διαδικασία, να παραταθεί το σχέδιο δράσης ΕΕ- ΠΑ για τρία έτη από την ημερομηνία έγκρισης της παράτασης.
 Άρθρο 2
 Η παρούσα σύσταση αρχίζει να ισχύει την ημερομηνία της έκδοσής της.
 Βρυξέλλες, 31 Ιανουαρίου 2019.
 Για τη Μεικτή Επιτροπή ΕΕ — ΟΑΠ
 H Πρόεδρος
 Kherieh RASSAS
 (1) ΕΕ L 187 της 16.7.1997, σ. 3.


text:
 19.8.2015
 EL
 Επίσημη Εφημερίδα της Ευρωπαϊκής Ένωσης
 L 218/27
 Μόνο τα πρωτότυπα κείμενα της ΟΕΕ/ΕΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου TRANS/WP.29/343 της OEE/HE, που διατίθεται στον ακόλουθο δικτυακό τόπο:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 14 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά τις αγκυρώσεις ζωνών ασφαλείας, τα συστήματα αγκυρώσεων ISOFIX, τις αγκυρώσεις άνω πρόσδεσης ISOFIX και τις θέσεις καθήμενων i-Size [2015/1406]
 Ενσωματώνει όλο το έγκυρο κείμενο έως:
 Συμπλήρωμα 5 στη σειρά τροποποιήσεων 07 — Ημερομηνία έναρξης ισχύος: 10 Ιουνίου 2014
 ΠΕΡΙΕΧΟΜΕΝΑ
 ΚΑΝΟΝΙΣΜΌΣ
 1.
 Πεδίο εφαρμογής
 2.
 Ορισμοί
 3.
 Αίτηση για χορήγηση έγκρισης
 4.
 Έγκριση
 5.
 Προδιαγραφές
 6.
 Δοκιμές
 7.
 Επιθεώρηση κατά και μετά τις στατικές δοκιμές των αγκυρώσεων ζωνών ασφαλείας
 8.
 Τροποποιήσεις και παράταση της έγκρισης του τύπου οχήματος
 9.
 Συμμόρφωση της παραγωγής
 10.
 Κυρώσεις για μη συμμόρφωση της παραγωγής
 11.
 Οδηγίες χρήσης
 12.
 Οριστική παύση της παραγωγής
 13.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, και των αρχών έγκρισης τύπου και
 14.
 Μεταβατικές διατάξεις
 ΠΑΡΑΡΤΗΜΑΤΑ
 Παράρτημα 1 —
 Γνωστοποίηση
 Παράρτημα 2 —
 Διάταξη του σήματος έγκρισης
 Παράρτημα 3 —
 Θέση ενεργών αγκυρώσεων των ζωνών ασφαλείας
 Παράρτημα 4 —
 Διαδικασία για τον προσδιορισμό του σημείου «Η» και της πραγματικής γωνίας του κορμού για τις θέσεις καθήμενων στα μηχανοκίνητα οχήματα
 Παράρτημα 5 —
 Μηχανισμός έλξης
 Παράρτημα 6 —
 Ελάχιστος αριθμός σημείων αγκύρωσης και θέση των κάτω αγκυρώσεων
 Παράρτημα 7 —
 Δοκιμή σε δυναμική καταπόνηση ως εναλλακτική λύση στη δοκιμή στατικής αντοχής των αγκυρώσεων των ζωνών ασφαλείας
 Παράρτημα 8 —
 Προδιαγραφές ανδρείκελου
 Παράρτημα 9 —
 Συστήματα αγκυρώσεων ISOFIX και αγκυρώσεις άνω πρόσδεσης ISOFIX
 Παράρτημα 10 —
 Θέση καθημένου i-Size
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται:
 α)
 σε οχήματα των κατηγοριών Μ και Ν (1) όσον αφορά τις αγκυρώσεις ζωνών ασφαλείας που προορίζονται για ενήλικες χρήστες καθισμάτων με μέτωπο προς τα εμπρός ή καθισμάτων με μέτωπο προς τα πίσω ή πλευρικών καθισμάτων·
 β)
 σε οχήματα της κατηγορίας M1 όσον αφορά τα συστήματά τους αγκύρωσης ISOFIX και τις αγκυρώσεις τους άνω πρόσδεσης ISOFIX που προορίζονται για συστήματα συγκράτησης για παιδιά. Άλλες κατηγορίες οχημάτων που είναι εφοδιασμένα με συστήματα αγκυρώσεων ISOFIX πρέπει επίσης να συμμορφώνονται προς τις διατάξεις του παρόντος κανονισμού·
 γ)
 κάθε κατηγορία οχημάτων όσον αφορά τις θέσεις καθημένων i-Size, εάν τυχόν ορίζονται από τον κατασκευαστή του οχήματος.
 2. ΟΡΙΣΜΟΙ
 Για τους σκοπούς του παρόντος κανονισμού,
 2.1.
 ως «έγκριση ενός οχήματος» νοείται η έγκριση ενός τύπου οχήματος εφοδιασμένου με αγκυρώσεις για δεδομένους τύπους ζωνών ασφαλείας·
 2.2.
 ως «τύπος οχήματος» νοείται μια κατηγορία μηχανοκινήτων οχημάτων τα οποία δεν παρουσιάζουν μεταξύ τους ουσιώδεις διαφορές ως προς τις διαστάσεις, γραμμές και τα υλικά των συστατικών μερών της δομής του αυτοκινήτου ή τη δομή των καθισμάτων στα οποία είναι προσαρτημένες οι αγκυρώσεις των ζωνών ασφαλείας και τα συστήματα αγκυρώσεων ISOFIX και οι αγκυρώσεις, εφόσον υπάρχουν, άνω πρόσδεσης ISOFIX και, εάν η αντοχή των αγκυρώσεων έχει δοκιμασθεί


text:
σύμφωνα με τη δυναμική δοκιμή, και η αντοχή του δαπέδου του οχήματος έχει δοκιμασθεί σύμφωνα με τη δυναμική δοκιμή στην περίπτωση θέσεων καθημένων i-Size, ως προς τα χαρακτηριστικά οιουδήποτε μέρους του συστήματος συγκράτησης, ειδικά τη λειτουργία του συστήματος περιορισμού του φορτίου που έχει επίδραση στη δύναμη που ασκείται στις αγκυρώσεις των ζωνών ασφαλείας·
 2.3.
 ως «αγκυρώσεις ζωνών ασφαλείας» νοούνται τα μέρη της δομής του οχήματος ή του καθίσματος ή οιαδήποτε άλλα μέρη του οχήματος στα οποία πρέπει να στερεώνονται οι ζώνες ασφαλείας·
 2.4.
 ως «ενεργός αγκύρωση ζώνης ασφαλείας» νοείται το σημείο που χρησιμοποιείται για τον κατά σύμβαση προσδιορισμό, όπως καθορίζεται στην παράγραφο 5.4, της γωνίας κάθε μέρους της ζώνης ασφαλείας σε σχέση με τον φέροντα αυτήν, δηλαδή, το σημείο στο οποίο θα πρέπει να είναι δεμένος ένας ιμάντας για να έχει ως αποτέλεσμα την ίδια θέση με εκείνη η οποία προβλέπεται όταν η ζώνη είναι σε χρήση και ενδέχεται να είναι ή να μην είναι η πραγματική αγκύρωση ανάλογα με το είδος της ζώνης ασφαλείας και με τον τρόπο που είναι στερεωμένη στην αγκύρωση.
 2.4.1.
 Για παράδειγμα, στην περίπτωση κατά την οποία:
 2.4.1.1.
 όταν ένας οδηγός ιμάντα χρησιμοποιείται επί της δομής του οχήματος ή του καθίσματος, το ενδιάμεσο σημείο του οδηγού του ιμάντα στο σημείο στο οποίο ο ιμάντας παύει να τον ακολουθεί από την πλευρά του φέροντος τη ζώνη θα θεωρείται ενεργός αγκύρωση· και
 2.4.1.2.
 όταν η ζώνη περνά κατευθείαν από τον φέροντα σε ένα συσπειρωτήρα στερεωμένο στη δομή του οχήματος ή στη δομή του καθίσματος χωρίς την επέμβαση ενός οδηγού ιμάντα, η πραγματική αγκύρωση της ζώνης θα θεωρείται η τομή του άξονα του κυλίνδρου εναποθήκευσης του ιμάντα με το επίπεδο που διέρχεται από τον κεντρικό άξονα του ιμάντα πάνω στον κύλινδρο·
 2.5.
 ως «δάπεδο» νοείται το κάτω μέρος του αμαξώματος που συνδέει τα πλευρικά μέρη του οχήματος. Σε αυτό περιλαμβάνονται ράβδοι, ελάσματα και πιθανώς άλλες ενισχύσεις, έστω και αν ευρίσκονται κάτω από το δάπεδο, όπως επιμήκη και εγκάρσια στελέχη·
 2.6.
 ως «κάθισμα» νοείται κατασκευή που μπορεί να είναι αναπόσπαστο ή μη μέρος της δομής οχήματος, πλήρης με τα σχετικά παρελκόμενα, προοριζόμενη για να κάθεται ένας ενήλικας. Ο όρος καλύπτει τόσο μεμονωμένα καθίσματα όσο και μέρη πάγκου καθισμάτων, που προορίζονται για να κάθεται ένας ενήλικας·
 2.6.1.
 ως «εμπρόσθιο κάθισμα επιβάτη» νοείται το κάθισμα του οποίου «το πλέον προς τα εμπρός ευρισκόμενο σημείο Η» ευρίσκεται στο κατακόρυφο εγκάρσιο επίπεδο που διέρχεται από το σημείο R του οδηγού ή μπροστά από αυτό·
 2.6.2.
 ως «κάθισμα με μέτωπο προς τα εμπρός» νοείται το κάθισμα το οποίο μπορεί να χρησιμοποιείται ενώ το όχημα κινείται και έχει μέτωπο προς το εμπρόσθιο μέρος του οχήματος, έτσι ώστε το κατακόρυφο επίπεδο συμμετρίας του καθίσματος να σχηματίζει γωνία μικρότερη από + 10° ή – 10° με το κατακόρυφο επίπεδο συμμετρίας του οχήματος·
 2.6.3.
 ως «κάθισμα με μέτωπο προς τα πίσω» νοείται το κάθισμα το οποίο μπορεί να χρησιμοποιείται ενώ το όχημα κινείται και έχει μέτωπο προς το οπίσθιο μέρος του οχήματος, έτσι ώστε το κατακόρυφο επίπεδο συμμετρίας του καθίσματος να σχηματίζει γωνία μικρότερη από + 10° ή


text:
– 10° με το κατακόρυφο επίπεδο συμμετρίας του οχήματος·
 2.6.4.
 ως «πλευρικό κάθισμα» νοείται το κάθισμα το οποίο μπορεί να χρησιμοποιείται ενώ το όχημα κινείται και το οποίο έχει μέτωπο προς τα πλάγια του οχήματος, έτσι ώστε το κατακόρυφο επίπεδο συμμετρίας του καθίσματος να σχηματίζει γωνία 90° (± 10°) με το κατακόρυφο επίπεδο συμμετρίας του οχήματος·
 2.7.
 ως «ομάδα καθισμάτων» νοείται είτε ένα κάθισμα τύπου πάγκου, είτε ξεχωριστά καθίσματα το ένα δίπλα στο άλλο (δηλ. στερεωμένα έτσι ώστε οι εμπρόσθιες αγκυρώσεις ενός από τα καθίσματα να είναι ευθυγραμμισμένες με τις οπίσθιες ή εμπρόσθιες αγκυρώσεις ενός άλλου καθίσματος) και τα οποία παρέχουν μια ή περισσότερες θέσεις καθήμενων για ενήλικες·
 2.8.
 ως «πάγκος καθισμάτων» νοείται πλήρης κατασκευή με τα σχετικά παρελκόμενα, προοριζόμενη για να κάθονται περισσότεροι από ένας ενήλικας·
 2.9.
 ως «τύπος καθίσματος» νοείται μια κατηγορία καθισμάτων τα οποία δεν παρουσιάζουν μεταξύ τους ουσιαστικές διαφορές ως προς:
 2.9.1.
 το σχήμα, τις διαστάσεις και το υλικό των καθισμάτων·
 2.9.2.
 τον τύπο και τις διαστάσεις των συστημάτων ρύθμισης και όλων των συστημάτων ασφάλισης·
 2.9.3.
 τον τύπο και τις διαστάσεις των αγκυρώσεων της ζώνης στο κάθισμα, της αγκύρωσης του καθίσματος και των τμημάτων που εξαρτώνται από τη δομή του οχήματος·
 2.10.
 ως «αγκύρωση του καθίσματος» νοείται το σύστημα στερέωσης του συνόλου του καθίσματος στη δομή του οχήματος, συμπεριλαμβανομένων των σημείων τα οποία εξαρτώνται από τη δομή του οχήματος·
 2.11.
 ως «σύστημα ρύθμισης» νοείται ο μηχανισμός που επιτρέπει τη ρύθμιση του καθίσματος ή των τμημάτων του σε μια θέση καθήμενου επιβάτη προσαρμοσμένη στη μορφολογία του· αυτός ο μηχανισμός ρύθμισης μπορεί ιδίως να επιτρέπει:
 2.11.1.
 διαμήκη μετατόπιση·
 2.11.2.
 κατακόρυφη μετατόπιση·
 2.11.3.
 γωνιακή μετατόπιση·
 2.12.
 ως «σύστημα μετατόπισης» νοείται ένας μηχανισμός που επιτρέπει γωνιακή ή κατά μήκος μετατόπιση, χωρίς σταθερή ενδιάμεση θέση, του καθίσματος ή ενός των τμημάτων του, για να διευκολύνει την πρόσβαση των επιβατών στον χώρο που βρίσκεται πίσω από το εν λόγω κάθισμα·
 2.13.
 ως «σύστημα ασφάλισης» νοείται οιοσδήποτε μηχανισμός ο οποίος εξασφαλίζει τη συγκράτηση, σε κάθε θέση χρήσης, του καθίσματος και των τμημάτων του και περιλαμβάνει μηχανισμούς για την ασφάλιση του ερεισίνωτου σε σχέση με το κάθισμα και του καθίσματος σε σχέση με το όχημα·
 2.14.
 ως «περιοχή αναφοράς» νοείται ο χώρος μεταξύ δύο κατακόρυφων διαμήκων επιπέδων που απέχουν κατά 400 mm μεταξύ τους και είναι συμμετρικά ως προς το σημείο Η, και η οποία καθορίζεται με περιστροφική κίνηση της κεφαλόμορφης συσκευής από την κατακόρυφη έως την οριζόντια θέση, όπως περιγράφεται στον κανονισμό αριθ. 21, παράρτημα 1. Η συσκευή πρέπει να είναι τοποθετημένη σύμφωνα με την περιγραφή του εν λόγω παραρτήματος του κανονισμού αριθ. 21 και σε μέγιστο μήκος 840 mm·
 2.15.
 ως «μηχανισμός περιορισμού του βάρους επί του θώρακα» νοείται κάθε μέρος της ζώνης ασφαλείας και/ή του καθίσματος και/ή του οχήματος που προορίζεται να περιορίσει το επίπεδο των δυνάμεων πίεσης που ασκούνται στον θώρακα του χρήστη σε περίπτωση σύγκρουσης·
 2.16.
 το «ISOFIX» είναι ένα σύστημα σύνδεσης των συστημάτων συγκράτησης για παιδιά στα οχήματα, το οποίο διαθέτει δύο άκαμπτες αγκυρώσεις επί του οχήματος, δύο αντίστοιχες άκαμπτες αγκυρώσεις επί του συστήματος συγκράτησης για παιδιά και


text:
ένα μέσο για να περιορίζεται η περιστροφή του βήματος του συστήματος συγκράτησης για παιδιά·
 2.17.
 ως «θέση ISOFIX» νοείται μια θέση που επιτρέπει την εγκατάσταση:
 α)
 είτε ενός καθολικού συστήματος συγκράτησης ISOFIX για παιδιά με μέτωπο προς τα εμπρός όπως ορίζεται στον κανονισμό αριθ. 44,
 β)
 ή ενός οιονεί καθολικού συστήματος συγκράτησης για παιδιά ISOFIX με μέτωπο προς τα εμπρός όπως ορίζεται στον κανονισμό αριθ. 44,
 γ)
 ή ενός οιονεί καθολικού συστήματος συγκράτησης για παιδιά ISOFIX με μέτωπο προς τα πίσω όπως ορίζεται στον κανονισμό αριθ. 44,
 δ)
 ή ενός οιονεί καθολικού συστήματος συγκράτησης για παιδιά ISOFIX με μέτωπο προς τα πλάγια όπως ορίζεται στον κανονισμό αριθ. 44,
 ε)
 ή ενός ειδικού συστήματος συγκράτησης ISOFIX για παιδιά όπως ορίζεται στον κανονισμό αριθ. 44,
 στ)
 ή ενός ειδικού συστήματος συγκράτησης για παιδιά i-Size, όπως ορίζεται στον κανονισμό αριθ. 129,
 ζ)
 ή ενός ειδικού συστήματος συγκράτησης ISOFIX για παιδιά όπως ορίζεται στον κανονισμό αριθ. 129·
 2.18.
 ως «αγκύρωση κάτω πρόσδεσης ISOFIX» νοείται η άκαμπτη στρογγυλή, οριζόντια ράβδος διαμέτρου 6 mm, η οποία εκτείνεται από τη δομή του οχήματος ή του καθίσματος και χρησιμεύει για την υποδοχή και τη συγκράτηση ενός συστήματος συγκράτησης για παιδιά ISOFIX με εξαρτήματα στερέωσης ISOFIX·
 2.19.
 ως «σύστημα αγκυρώσεων ISOFIX» νοείται ένα σύστημα αποτελούμενο από δύο κάτω αγκυρώσεις ISOFIX οι οποίες είναι σχεδιασμένες για τη στερέωση ενός συστήματος συγκράτησης ISOFIX για παιδιά σε συνδυασμό με μια διάταξη αντιπεριστροφής·
 2.20.
 ως «πρόσδεση ISOFIX» νοείται μία από τις δύο συνδέσεις που πληρούν τις προϋποθέσεις του κανονισμού αριθ. 44 ή του κανονισμού αριθ. 129, η οποία εκτείνεται από τη δομή του συστήματος συγκράτησης ISOFIX για παιδιά και είναι συμβατή με μια κάτω αγκύρωση ISOFIX·
 2.21.
 ως «σύστημα συγκράτησης ISOFIX για παιδιά» νοείται ένα σύστημα συγκράτησης παιδιού που πληροί τις προϋποθέσεις του κανονισμού αριθ. 44 ή του κανονισμού αριθ. 129, το οποίο πρέπει να προσδένεται σε ένα σύστημα αγκυρώσεων ISOFIX·
 2.22.
 ως «μηχανισμός εφαρμογής στατικής δύναμης (SFAD)» νοείται μια ιδιοδιάταξη δοκιμής που ενεργοποιεί τα συστήματα αγκυρώσεων ISOFIX του οχήματος και που χρησιμοποιείται για την επαλήθευση της αντοχής τους και την ικανότητα της δομής του οχήματος ή του καθίσματος να περιορίζει την περιστροφή στη διάρκεια μιας στατικής δοκιμής. Η ιδιοδιάταξη δοκιμής των κάτω αγκυρώσεων και των άνω σημείων πρόσδεσης περιγράφεται στα σχήματα 1 και 2 του παραρτήματος 9, καθώς και ένας μηχανισμός εφαρμογής στατικής δύναμης SFADSL (υποστήριγμα) για την αξιολόγηση των καθισμάτων i-Size όσον αφορά την αντοχή του δαπέδου του οχήματος. Παράδειγμα τέτοιου μηχανισμού SFADSL παρέχεται στο σχήμα 3 του παραρτήματος 10·
 2.23.
 «μηχανισμός που εμποδίζει την περιστροφή»:
 α)
 O μηχανισμός που εμποδίζει την περιστροφή ενός καθολικού συστήματος συγκράτησης ISOFIX για παιδιά αποτελείται από μια άνω πρόσδεση ISOFIX.
 β)
 O μηχανισμός που εμποδίζει την περιστροφή ενός οιονεί καθολικού συστήματος συγκράτησης ISOFIX για παιδιά αποτελείται είτε από μια άνω πρόσδεση που στηρίζεται στο ταμπλό του οχήματος, είτε από ένα υποστήριγμα που προορίζεται να περιορίζει την περιστροφή του συστήματος συγκράτησης στη διάρκεια μιας μετωπικής σύγκρουσης.
 γ)
 O μηχανισμός που εμποδίζει την περιστροφή ενός συστήματος συγκράτησης i-Size για παιδιά αποτελείται είτε από μια άνω πρόσδεση, το


text:
ταμπλό του οχήματος είτε από ένα υποστήριγμα που προορίζεται να περιορίζει την περιστροφή του συστήματος συγκράτησης στη διάρκεια μιας μετωπικής σύγκρουσης.
 δ)
 Για το σύστημα ISOFIX, i-Size, τα καθολικά και οιονεί καθολικά συστήματα συγκράτησης για παιδιά το κάθισμα του οχήματος δεν αποτελεί διάταξη που εμποδίζει την περιστροφή·
 2.24.
 ως «αγκύρωση του άνω σημείου πρόσδεσης ISOFIX» νοείται ένα χαρακτηριστικό στοιχείο, όπως μια ράβδος, που βρίσκεται σε συγκεκριμένο σημείο, σχεδιασμένο για την υποδοχή ενός συνδέσμου του ιμάντα του άνω σημείου πρόσδεσης ISOFIX και μεταφέρει τη δύναμη συγκράτησης στη δομή του οχήματος·
 2.25.
 ως «σύνδεσμος του άνω σημείου πρόσδεσης ISOFIX» νοείται μια διάταξη που προορίζεται για στερέωση σε μια αγκύρωση του άνω σημείου πρόσδεσης ISOFIX·
 2.26.
 ως «άγκιστρο του άνω σημείου πρόσδεσης ISOFIX» νοείται ένας σύνδεσμος του άνω σημείου πρόσδεσης ISOFIX, ο οποίος χρησιμοποιείται κατά κανόνα για την προσάρτηση ενός ιμάντα του άνω σημείου πρόσδεσης ISOFIX στην αγκύρωση του άνω σημείου πρόσδεσης ISOFIX, όπως εμφαίνεται στο σχήμα 3 του παραρτήματος 9 του παρόντος κανονισμού·
 2.27.
 ως «ιμάντας του άνω σημείου πρόσδεσης ISOFIX» νοείται ένας ιμάντας με πλέγμα (ή ισοδύναμη διάταξη) που εκτείνεται από το άνω τμήμα ενός συστήματος συγκράτησης ISOFIX για παιδιά έως την αγκύρωση του άνω σημείου πρόσδεσης ISOFIX και ο οποίος είναι εφοδιασμένος με μια διάταξη ρύθμισης, μια διάταξη χαλάρωσης της τάσης και έναν σύνδεσμο του άνω σημείου πρόσδεσης ISOFIX·
 2.28.
 ως «διάταξη-οδηγός» νοείται μια διάταξη μέσω της οποίας το άτομο που τοποθετεί το σύστημα συγκράτησης ISOFIX για παιδιά οδηγείται στην κατάλληλη διαδρομή για την τοποθέτηση των προσδέσεων ISOFIX στις αγκυρώσεις του κάτω σημείου πρόσδεσης ISOFIX, γεγονός το οποίο διευκολύνει κίνηση·
 2.29.
 ως «ιδιοδιάταξη του συστήματος συγκράτησης για παιδιά» νοείται μια βάση στήριξης, σύμφωνα με μία από τις οκτώ κατηγορίες μεγέθους ISOFIX που ορίζονται στην παράγραφο 4 του παραρτήματος 17 προσάρτημα 2 του κανονισμού αριθ. 16 και των οποίων οι διαστάσεις παρατίθενται στα σχήματα 1 έως 7 της ανωτέρω αναφερομένης παραγράφου 4. Αυτές οι ιδιοδιατάξεις του συστήματος συγκράτησης για παιδιά (CRF) χρησιμοποιούνται στον κανονισμό αριθ. 16 για τον έλεγχο των κατηγοριών μεγέθους των συστημάτων συγκράτησης ISOFIX για παιδιά που μπορούν να προσαρτηθούν στις θέσεις ISOFIX του οχήματος. Επίσης, ένα από τα συστήματα συγκράτησης για παιδιά, το επονομαζόμενο ISO/F2 (B) ή ISO/F2X(B1) που περιγράφεται στον κανονισμό αριθ. 16 (παράρτημα 17, προσάρτημα 2) χρησιμοποιείται στον παρόντα κανονισμό για τον προσδιορισμό της θέσης και την εξέταση της δυνατότητας πρόσβασης σε οιοδήποτε σύστημα αγκυρώσεων ISOFIX·
 2.30.
 ως «εκτιμώμενος όγκος της βάσης του υποστηρίγματος» νοείται ο όγκος, όπως εμφαίνεται στα σχήματα 1 και 2 του παραρτήματος 10 του παρόντος κανονισμού, στον οποίο θα ακουμπά η βάση του υποστηρίγματος ενός συστήματος συγκράτησης για παιδιά i-Size, όπως ορίζεται στον κανονισμό αριθ. 129, και που πρέπει επομένως να τέμνει το δάπεδο του οχήματος·
 2.31.
 ως «επιφάνεια επαφής με το δάπεδο του οχήματος» νοείται η περιοχή που προκύπτει από το σημείο τομής της ανώτερης επιφάνειας του δαπέδου του οχήματος (συμπεριλαμβανομένων των επενδύσεων, του τάπητα, του αφρώδους πλαστικού, κ.λπ.), με τον εκτιμώμενο όγκο της βάσης του υποστηρίγματος και είναι σχεδιασμένη κατά τρόπο ώστε να αντέχει τις δυνάμεις του υποστηρίγματος ενός συστήματος


text:
συγκράτησης i-Size για παιδιά, όπως ορίζεται στον κανονισμό αριθ. 129·
 2.32.
 ως «θέση καθημένου i-Size» νοείται η θέση καθημένου, αν τυχόν ορίζεται από τον κατασκευαστή του οχήματος, η οποία είναι σχεδιασμένη ώστε να δέχεται ένα σύστημα συγκράτησης i-Size για παιδιά, όπως ορίζεται στον κανονισμό αριθ. 129, και πληροί τις απαιτήσεις που ορίζονται στον παρόντα κανονισμό.
 3. ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
 3.1. Η αίτηση έγκρισης τύπου του οχήματος όσον αφορά τις αγκυρώσεις ζωνών ασφαλείας, τα συστήματα αγκυρώσεων ISOFIX, τις αγκυρώσεις άνω πρόσδεσης ISOFIX και τις θέσεις καθημένων i-Size, εάν υπάρχουν, υποβάλλεται από τον κατασκευαστή του οχήματος ή από τον δεόντως εξουσιοδοτημένο αντιπρόσωπό του.
 3.2. Συνοδεύεται από τα παρακάτω έγγραφα εις τριπλούν και από τα εξής στοιχεία:
 3.2.1.
 Σχέδια της γενικής δομής του οχήματος σε κατάλληλη κλίμακα, στα οποία εμφαίνονται οι θέσεις των αγκυρώσεων ζωνών ασφαλείας, των ενεργών αγκυρώσεων ζωνών ασφαλείας (κατά περίπτωση), του συστήματος αγκυρώσεων ISOFIX, των αγκυρώσεων άνω πρόσδεσης ISOFIX, εάν υπάρχουν, και στην περίπτωση θέσεων καθημένων i-Size, της επιφάνειας επαφής του δαπέδου του οχήματος, καθώς και λεπτομερή σχέδια των αγκυρώσεων των ζωνών ασφαλείας, των συστημάτων αγκυρώσεων ISOFIX, εάν υπάρχουν, της αγκύρωσης άνω πρόσδεσης ISOFIX εάν υπάρχει, και των σημείων στα οποία προσαρτώνται και, στην περίπτωση θέσεων καθημένων i-Size, της επιφάνειας επαφής του δαπέδου του οχήματος.
 3.2.2.
 Μια προδιαγραφή των χρησιμοποιούμενων υλικών τα οποία ενδέχεται να επηρεάζουν την αντοχή των αγκυρώσεων των ζωνών ασφαλείας, των συστημάτων αγκυρώσεων ISOFIX και της αγκύρωσης άνω πρόσδεσης ISOFIX, εάν υπάρχει, και, στην περίπτωση θέσεων καθημένων i-Size, της επιφάνειας επαφής του δαπέδου του οχήματος.
 3.2.3.
 Μια τεχνική περιγραφή των αγκυρώσεων των ζωνών ασφαλείας, του συστήματος αγκυρώσεων ISOFIX και της αγκύρωσης άνω πρόσδεσης ISOFIX εάν υπάρχει.
 3.2.4.
 Στην περίπτωση αγκυρώσεων των ζωνών ασφαλείας, των συστημάτων αγκυρώσεων ISOFIX και των αγκυρώσεων άνω πρόσδεσης ISOFIX, εάν υπάρχει, που έχουν προσαρτηθεί στη δομή του καθίσματος:
 3.2.4.1.
 λεπτομερή περιγραφή του τύπου οχήματος όσον αφορά τον σχεδιασμό των καθισμάτων, των αγκυρώσεών τους και των συστημάτων ρύθμισης και ασφάλισής τους·
 3.2.4.2.
 σχέδια, σε κατάλληλη κλίμακα και επαρκώς λεπτομερή, των καθισμάτων, της αγκύρωσής τους επί του οχήματος και των συστημάτων ρύθμισης και ασφάλισής τους.
 3.2.5.
 Αποδείξεις ότι το σύστημα ζωνών ασφαλείας ή το σύστημα συγκράτησης που χρησιμοποιούνται στις δοκιμές έγκρισης των αγκυρώσεων πληρούν τις προϋποθέσεις του κανονισμού αριθ. 16, στην περίπτωση κατά την οποία ο κατασκευαστής του οχήματος επιλέγει την εναλλακτική δυναμική δοκιμή αντοχής.
 3.3. Κατ' επιλογή του κατασκευαστή, πρέπει να υποβάλλεται στην επιφορτισμένη με τις δοκιμές έγκρισης τεχνική υπηρεσία είτε ένα όχημα αντιπροσωπευτικό του προς έγκριση τύπου οχήματος είτε τα τμήματα οχήματος τα οποία θεωρούνται ουσιώδη για τις δοκιμές των αγκυρώσεων των ζωνών, των συστημάτων άνω αγκυρώσεων ISOFIX αν υπάρχουν, και στην περίπτωση θέσεων καθημένων i-Size, της επιφάνειας επαφής με το δάπεδο του οχήματος.
 4. ΕΓΚΡΙΣΗ
 4.1. Εάν το όχημα που υποβάλλεται προς έγκριση σύμφωνα με τον παρόντα κανονισμό πληροί τις σχετικές προϋποθέσεις του παρόντος κανονισμού, χορηγείται έγκριση του εν λόγω τύπου οχήματος.
 4.2. Για κάθε τύπο που εγκρίνεται χορηγείται αριθμός έγκρισης. Τα πρώτα δύο ψηφία του (προς το παρόν 07, που αντιστοιχεί στη σειρά τροποποιήσεων 07) δηλώνουν τη σειρά τροποποιήσεων που


text:
περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά τη χρονική στιγμή έκδοσης της έγκρισης. Το ίδιο συμβαλλόμενο μέρος δεν πρέπει να παρέχει τον ίδιο αριθμό σε άλλο τύπο οχήματος όπως ορίζεται στην ανωτέρω παράγραφο 2.2.
 4.3. Η κοινοποίηση της έγκρισης ή της επέκτασης, ή της απόρριψης ή της ανάκλησης της έγκρισης, ή της οριστικής παύσης της παραγωγής ενός τύπου οχήματος σύμφωνα με τον παρόντα κανονισμό γίνεται στα συμβαλλόμενα μέρη της συμφωνίας του 1958, τα οποία εφαρμόζουν τον παρόντα κανονισμό, με τη χρήση εντύπου σύμφωνα με το υπόδειγμα στο παράρτημα 1 του παρόντος κανονισμού.
 4.4. Σε κάθε όχημα το οποίο ανταποκρίνεται σε τύπο οχήματος που έχει εγκριθεί σύμφωνα με τον παρόντα κανονισμό, τοποθετείται σε εμφανές και ευπρόσιτο σημείο που καθορίζεται στο έντυπο έγκρισης ένα διεθνές σήμα έγκρισης αποτελούμενο από:
 4.4.1.
 κύκλο ο οποίος περιβάλλει το αλφαβητικό στοιχείο «E», ακολουθούμενο από τον διακριτικό αριθμό της χώρας η οποία χορήγησε την έγκριση (2)·
 4.4.2.
 τον αριθμό του παρόντος κανονισμού, στα δεξιά του κύκλου που αναφέρεται στην παράγραφο 4.4.1.
 4.4.3.
 το γράμμα «e», στα δεξιά του αριθμού του παρόντος κανονισμού στην περίπτωση έγκρισης τύπου σύμφωνα με τη δοκιμή δυναμικής του παραρτήματος 7.
 4.5. Εάν το όχημα συμμορφώνεται με τύπο οχήματος που έχει εγκριθεί στο πλαίσιο ενός ή περισσότερων άλλων κανονισμών προσαρτημένων στη συμφωνία, στη χώρα η οποία χορηγεί έγκριση δυνάμει του παρόντος κανονισμού, δεν χρειάζεται να επαναλαμβάνεται το σύμβολο που καθορίζεται στην παράγραφο 4.4.1· στην περίπτωση αυτή οι επιπλέον αριθμοί και σύμβολα όλων των κανονισμών σύμφωνα με τους οποίους χορηγήθηκε έγκριση στη χώρα η οποία χορήγησε την έγκριση σύμφωνα με τον παρόντα κανονισμό θα αναγράφονται σε κατακόρυφες στήλες στα δεξιά του συμβόλου που περιγράφεται στην παράγραφο 4.4.1.
 4.6. Το σήμα έγκρισης πρέπει να είναι ευανάγνωστο και ανεξίτηλο.
 4.7. Το σήμα έγκρισης τίθεται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
 4.8. Στο παράρτημα 2 του παρόντος κανονισμού παρατίθενται παραδείγματα διαμόρφωσης του σήματος έγκρισης.
 5. ΠΡΟΔΙΑΓΡΑΦΕΣ
 5.1. Ορισμοί (βλέπε παράρτημα 3)
 5.1.1. Το σημείο Η είναι σημείο αναφοράς όπως ορίζεται στην παράγραφο 2.3 του παραρτήματος 4 του παρόντος κανονισμού, το οποίο πρέπει να προσδιορίζεται σύμφωνα με τη διαδικασία που καθορίζεται στο εν λόγω παράρτημα.
 5.1.1.1. Το σημείο «Η» είναι σημείο αναφοράς που αντιστοιχεί στο Η όπως ορίζεται στην παράγραφο 5.1.1 το οποίο προσδιορίζεται για κάθε κανονική θέση κατά την οποία χρησιμοποιείται το κάθισμα.
 5.1.1.2. Το σημείο R είναι το σημείο αναφοράς θέσης καθήμενου το οποίο ορίζεται στην παράγραφο 2.4 του παραρτήματος 4 του παρόντος κανονισμού.
 5.1.2. Το τρισδιάστατο σύστημα αναφοράς ορίζεται στο προσάρτημα 2 του παραρτήματος 4 του παρόντος κανονισμού.
 5.1.3. Τα σημεία L1 και L2 είναι οι κάτω ενεργοί αγκυρώσεις.
 5.1.4. Το σημείο C είναι ένα σημείο το οποίο ευρίσκεται 450 mm κατακορύφως επάνω από το σημείο R. Εντούτοις, εάν η απόσταση S όπως ορίζεται στην παράγραφο 5.1.6 είναι τουλάχιστον 280 mm και εάν ο εναλλακτικός τύπος BR = 260 mm + 0,8 S που προσδιορίζεται στην παράγραφο 5.4.3.3 επιλέγεται από τον κατασκευαστή, η κατακόρυφη απόσταση μεταξύ C και R πρέπει να είναι 500


text:
mm.
 5.1.5. Οι γωνίες α1 και α2 είναι αντιστοίχως οι γωνίες οι οποίες σχηματίζονται από ένα οριζόντιο επίπεδο και τα επίπεδα τα κάθετα στο μέσο κατακόρυφο διάμηκες επίπεδο του οχήματος και οι οποίες διέρχονται από το σημείο R και τα σημεία L1 και L2.
 Αν το κάθισμα είναι ρυθμιζόμενο, η απαίτηση αυτή ισχύει και για το σύνολο των σημείων Η όλων των συνήθων θέσεων οδήγησης ή απλής επόχησης, όπως δηλώνει ο κατασκευαστής του οχήματος.
 5.1.6. S είναι η απόσταση σε χιλιοστόμετρα της άνω ενεργού αγκύρωσης των ζωνών ασφαλείας από ένα επίπεδο αναφοράς P παράλληλο στο μέσο διάμηκες επίπεδο του οχήματος το οποίο ορίζεται με τον ακόλουθο τρόπο:
 5.1.6.1.
 Εάν η θέση καθήμενου καθορίζεται σαφώς από το σχήμα του καθίσματος, το επίπεδο P θα είναι το διάμεσο επίπεδο του καθίσματος αυτού.
 5.1.6.2.
 Εάν δεν υπάρχει σαφής καθορισμός της θέσης καθήμενου:
 5.1.6.2.1.
 Το επίπεδο P για το κάθισμα του οδηγού είναι ένα κατακόρυφο επίπεδο παράλληλο προς το μέσο διάμηκες επίπεδο του οχήματος το οποίο διέρχεται μέσω του κέντρου του πηδαλίου, στο επίπεδο του πλαισίου του πηδαλίου όταν το πηδάλιο, εάν είναι ρυθμιζόμενο, ευρίσκεται στην κεντρική θέση του.
 5.1.6.2.2.
 Το επίπεδο P σε σχέση με τον εμπρόσθιο επιβάτη τον καθήμενο προς την εξωτερική πλευρά πρέπει να είναι συμμετρικό προς εκείνο σε σχέση με τον οδηγό.
 5.1.6.2.3.
 Το επίπεδο P το σχετικό με την οπίσθια προς την εξωτερική πλευρά θέση θα είναι εκείνο το οποίο προσδιορίζεται από τον κατασκευαστή υπό τον όρο ότι τηρούνται τα ακόλουθα όρια για την απόσταση Α μεταξύ του διαμήκους μέσου επιπέδου του οχήματος και του επιπέδου P:
 A
 Τουλάχιστον 200 mm εάν ο πάγκος προβλέπεται από τον κατασκευαστή για 2 επιβάτες μόνο,
 A
 Τουλάχιστον 300 mm εάν ο πάγκος των καθισμάτων προβλέπεται για περισσότερους από δύο επιβάτες.
 5.2. Γενικές προδιαγραφές
 5.2.1. Οι αγκυρώσεις των ζωνών ασφαλείας πρέπει να έχουν σχεδιασθεί, κατασκευαστεί και τοποθετηθεί κατά τρόπον ώστε:
 5.2.1.1.
 να επιτρέπουν την εγκατάσταση της κατάλληλης ζώνης ασφαλείας. Οι αγκυρώσεις των ζωνών των εμπρόσθιων εξωτερικών θέσεων πρέπει να επιτρέπουν την εγκατάσταση ζωνών ασφαλείας οι οποίες περιλαμβάνουν ένα συσπειρωτήρα και άξονα μεταδόσεως επί του ορθοστάτη, λαμβανομένων υπόψη ιδίως των χαρακτηριστικών αντοχής των αγκυρώσεων, εκτός εάν ο κατασκευαστής εγκαθιστά στο όχημα άλλους τύπους ζωνών οι οποίες περιλαμβάνουν συσπειρωτήρες. Αν οι αγκυρώσεις δεν ταιριάζουν παρά σε ορισμένους τύπους ζωνών ασφαλείας, το είδος τους πρέπει να υποδεικνύεται στο δελτίο που αναφέρεται στην παράγραφο 4.3 παραπάνω·
 5.2.1.2.
 να μειώνουν στο ελάχιστο τον κίνδυνο ολίσθησης της ζώνης όταν έχει τοποθετηθεί ορθά·
 5.2.1.3.
 να μειώνουν στο ελάχιστο τον κίνδυνο φθοράς του ιμάντα από την επαφή του με τα άκαμπτα αιχμηρά τμήματα της δομής του οχήματος ή του καθίσματος·
 5.2.1.4.
 να συντελούν ώστε το όχημα, κατά την κανονική χρήση, να πληροί τις προϋποθέσεις των διατάξεων του παρόντος κανονισμού.
 5.2.1.5.
 Όταν πρόκειται για αγκυρώσεις που προσαρμόζονται σε διάφορες θέσεις για να επιτρέψουν στα άτομα να εισέλθουν στο όχημα και να συγκρατούν τους επιβάτες σε περίπτωση πρόσκρουσης, οι διατάξεις του παρόντος κανονισμού πρέπει να εφαρμόζονται στις αγκυρώσεις σε θέση πραγματικής συγκράτησης.
 5.2.2. Οιοδήποτε σύστημα αγκυρώσεων ISOFIX και οιαδήποτε αγκύρωση άνω πρόσδεσης ISOFIX,